Lahir Dengan Masalah Jantung Berlubang, Injap Paru-Paru Bocor & Klef Bibir, Ibu Mohon Doakan Aulia Terus Bertahan

Meskipun ini bukan kehamilan pertama buatnya, namun ia sesuatu yang cukup indah buat Rosmani Abdullah, 45 dan pasangan, Faizol Anizam Saad. Apatah lagi,  pasangan ini yang masing-masing berjodohan setelah perkahwinan terdahulu tidak berjaya. Justeru, kehadiran si kecil ini adalah zuriat pertama hasil perkongsian hidup berdua setelah hampir tiga tahun hidup bersama.

Biapun sedar akan risiko hamil di lewat usia, namun Rosmani menyerahkan semuanya kepada Yang Maha Esa kerana rezeki yang hadir jua datangnya dari Allah SWT. Kehamilan kali ini tidak seperti terdahulu. Kalau dahulu setiap kali hamil pasti alahan yang dialami agak teruk, tapi kali ini bagaikan semuanya dipermudahkan. Rasa syukur itu hadir buat ibu kepada lapan orang cahaya mata ini.

Usia kandungan 7 bulan bermasalah
Setiap apa yang berlaku pasti ada hikmahnya. Selepas berpindah ke rumah sewa baru yang terletak di Puchong, Selangor, Rosmani membuat pemeriksaan berkala untuk ibu hamil di klinik kesihatan berdekatan.

Ketika itu usia kandungan sudah mencapai tujuh bulan. Setelah pemeriksaan dibuat, jururawat dan doktor bertugas menyatakan ada sesuatu yang tidak kena dengan bayi yang dikandung. Lantas Rosmani dirujuk ke Hospital Shah Alam supaya dapat melakukan pemeriksaan menyeluruh.

Ternyata kehamilan kali ini tidak selancar yang disangka. Daripada imbasan yang dibuat janin dalam kandungan punya masalah kesihatan. Apa yang dimaklumkan oleh doktor, bayi yang bakal dilahirkan Rosmani akan mempunyai masalah jantung, bibir sumbing dan tangan tidak akan terbuka.

Reda dan kuat demi anak
Mendengar perkhabaran sedemikian rupa, hati ibu manalah yang tidak akan sedih dan sayu. Anak yang dikandung bakal lahir dengan segala macam penyakit yang serius, tapi Rosmani percaya dengan ketentuan Ilahi bahawa semua yang terjadi ada hikmahnya. Dia dan suami perlu reda dan kuat untuk bayi yang bakal dilahirkan kelak.

“Dapat berita hamil kali ini saya dan suami cukup gembira, maklumlah anak pertama untuk kami berdua setelah berkahwin tiga tahun yang lalu. Ini adalah perkahwinan kedua buat kami. Jadi keterujaannya agak lain. Sementelah pula setelah membuat imbasan anak yang bakal dilahirkan adalah anak perempuan. Untuk suami ini adalah anak perempuan pertama dalam hidupnya yang mempunyai dua orang anak lelaki sebelum ini. Saya sendiri sudah ada tujuh orang anak, lima perempuan dan dua lelaki.

“Awal kehamilan memang tiada apa masalah sehinggalah usia kandungan masuk lapan bulan. Bila saya buat pemeriksaan di klinik kesihatan, air ketuban banyak dan mereka minta saya untuk rujuk ke Hospital Shah Alam. Setelah dibuat pemeriksaan menyeluruh dengan kandungan saya, menurut doktor janin dalam perut ada masalah kesihatan.

“Hari yang dinanti bakal tiba. Saya dimasukkan ke hospital lebih awal dari tarikh jangkaan kerana masalah kandungan. Tiga kali saya induce tapi masih lagi tiada tanda-tanda untuk bersalin. Doktor beri kata dua jika masih tidak bersalin saya akan bersalin melalui kaedah pembedahan.

“Pada mulanya saya enggan tapi memandangkan risiko yang bakal saya dan anak yang akan dilahirkan saya pasrah dengan saranan doktor berikan. Tak putus saya berdoa dan positifkan diri, akhirnya alhamdullilah saya lahirkan bayi kami dengan keadah bersalin normal,” ujar Rosmini.

Lebih 2 Bulan Ditahan Di NICU
Tanggal 13 Mac 2019 lahirlah seorang bayi perempuan yang diberi nama Aulia Ayesya. Syukur tidak semua yang doktor jangkakan berlaku, Aulia dilahirkan dengan masalah jantung berlubang, injap paru-paru bocor dan juga klef bibir dan lelangit. Walaupun begitu, tidak tegar rasanya melihat anak yang sekecil itu terpaksa menanggung sakit yang begitu serius. Namun sudah dari awal ibunya bersedia dan reda dengan apa yang berlaku.

Dengan keadaan sebegitu, sejurus dilahirkan, Aulia ditahan di Neonatal Intensive Care Unit (NICU) selama dua bulan setengah untuk dipantau tahap kesihatannya sebelum dibenarkan pulang.

“Selepas dilahirkan lama juga Aulia berada di NICU, lebih kurang dua bulan lebih. Sepanjang tempoh tersebut saya memang berulang alik ke hospital untuk menjenguknya setiap hari. Ketika musim perayaan hari itu, Aulia dibenarkan balik ke rumah. Ahli keluarga di kampung ramai yang ingin melihat saya dan bayi, melihatkan keadaan Aulia yang sudah agak kuat, saya tawakal kepada Allah dan bawa Aulia pulang ke kampung yang terletak di Kelantan.

“Ketika di kampung, kesihatan Aulia agak merosot kerana tiubnya yang tercabut dan saya perlu ke hospital untuk mendapatkan rawatan. Sebaik sahaja sampai ke rumah di Puchong , keesokkan harinya saya bawa Aulia ke Hospital Shah Alam. Sekali lagi Aulia ditahan dan sehingga sekarang kesihatan Aulia tidak stabil dan masih di rawat di hospital.

“Sejak dimasukkan ke hospital pada Jun lalu sehingga kini saya berulang alik ke hospital setiap hari. Keadaan dia memang tak stabil. Sekejap dia demam, sekejap dia ok. Begitulah keadaan Aulia. walaupun begitu, perkembangannya seperti juga bayi yang lain, dia tetap respon bila diagah dan diajak bercakap. Suka bila orang melayan dia bercakap. Kadang memang tak sampai hati melihat anak sekecil itu penuh dengan wayar dan dicucuk sana sini. Hanya doa dan harapan yang saya ada untuk melihat anak saya Aulia sihat seperti kanak-kanak yang lain,” ujar Rosmani lagi.

3 bulan ulang alik ke hospital

Sejak bulan Jun yang lalu, si kecil Aulia berada di wad. Benarlah demi kasih sayang kepada seorang anak, ibu dan ayah sanggup lakukan apa sahaja. Selama itulah Rosmani dan suami berulang alik ke hospital yang kini sudah masuk hampir tiga bulan. pastinya banyak kos yang diperlukan buat menanggung bukan sahaja kos rawatan, kos susu malah kos pengangkutan dan juga lain-lain.

Akur dengan dugaan yang menimpa, kepada Allah tempat keduanya memohon segala kesulitan. Reda dan pasrah dengan qada dan qadar yang telah ditetapkan untuk mereka berdua. Hanya doa dan usaha serta tawakal yang menguatkan mereka berdua bagi membesarkan si kecil yang menderita dengan penyakit yang tiada kesudahan ini.

“Dengan keadaan anak yang begini memang memerlukan semangat yang kuat dari saya dan suami. Apa yang kami lakukan adalah memohon kepada Yang Maha Kuasa agar terus permudahkan urusan kami dan berikan kekuatan untuk menghadapi semua ini. Saya yakin akan ada keajaiban buat anak saya suatu hari nanti.

“Saya tak nafikan memang kos rawatan yang diperlukan untuk Aulia memang tinggi. Aulia bergantung kepada susu khas sebagai sumber makanan kerana keadaannya itu. Malah rawatan untuknya juga mencecah sehingga hampir RM4,000 setiap bulan. Dengan saya yang tidak bekerja dan suami hanya bekerja sendiri sebagai pemandu teksi, itu semua kadang merungsingkan saya.

Pembedahan jantung Oktober

“Tak lama Aulia akan berusia enam bulan, kos rawatan juga akan bertambah. Bukan tiada bantuan yang saya dapat, bantuan daripada kariah surau tempat saya tinggal, Zakat dan bantuan dari Jabatan Kebajikan Masyarakat sedikit sebanyak dapat ringankan perbelanjaan untuk Aulia. Tapi ya lah dengan pendapatan suami yang tak menentu dan kos rawatan yang semakin bertambah.

“Dengan masalah jantung berlubang, kini Aulia sedang menunggu pembedahan jantung yang bakal dilakukan pada Oktober nanti. Walaupun ia memerlukan kos yang banyak, tapi saya percaya pasti ada rezeki untuk Aulia. Jika ada yang sudi untuk membantu memang saya alu-alukan, paling tidak pun doakan kesihatan Aulia dan semoga Allah permudahkan pembedahan dan urusan rawatan yang bakal dilaluinya nanti. Doa saya juga anak saya akan sihat seperti kanak-kanak lain,” ujarnya penuh harapan.

Bagi yang ingin membantu dan meringankan beban keluarga Rosmani dan anaknya Aulia bolehlah menyalurkan bantuan ke akaun CIMB Rosmani Abdullah bernombor 7612948217 atau Bank Simpanan Nasional bernombor 0320029838526355.


Baca Perkongsian Dari Mak Saudara Seorang Kanak-kanak Ni. Bermain Slime Rupanya Bahaya!

Jika sebelum ini kita tidak ambil kisah bila mana anak-anak kita asyik bermain slime, iaitu sejenis mainan budak-budak sekarang. Kelihatannya slime ini seperti cecair dan apabila disentuh kenyal seperti getah. Didatangakan dengan pelbagai warna dan hebatnya juga boleh dihasilkan sendiri dengan menggunakan bahan-bahan tertentu.

Jika dilihat, tiada bahayanya bermain slime namun siapa sangka perkongsian daripada seorang emak saudara di media sosial beberapa bulan lalu, nyata membuatkan ibu-ibu buka mata dan mula alert tentang bahaya bermain slime!

Ini perkongsiannya, dan jom manfaatkan info ini.

BAHAYA SLIME! IBU BAPA Tolong ALERT!!
Permainan kanak2 yang boleh menyebabkan buta pada mata

Saya just sharing apa yg berlaku pada anak buah saya.. Bulan lepas dorg balik kpg, anak sulung adik saya bernama Ain happy sgt dpt jumpa sepupu diorang..

Tgh dorg bermain ramai2 tiba2 si ain mcm nampak tak selesa pada mata.. kejap2 dia gesel mata..nmpak mcm dia gatal2 dan pedih.. ibu nya cepat2 basuh mata dia.. entah macammana tiba2 nampak kelainan pada mata Ain..mata putih dia membengkak….. mata hitam dia tenggelam.. bila tanya sekumpulan anak2 buah.. diorang cakap kami semua main SLIME.. nyaris anak buah yang lain tak kena mcm ain..

adik saya cepat2 bwk Ain pegi ke klinik berdekatan..doc bgtau ini sejenis allergyc yang bahaya..boleh buta..dia sruh refer ke Pakar Hospital besar..

Rupa2 nya slime ni ada bahan kimia yang merbahaya bernama *BORAX ONE* nama sains _Tetrasodium Borate_ . BORAX ni bahan yg boleh didapati pada sabun pencuci salah satu bahan dalam slime yang boleh menyebabkan banyak kesan buruk pada kesihatan anak.

– jika termakan boleh menyebabkan CIRIT BIRIT

– jika terkena mata boleh menyebabkan keradangan dan brngkak mata dan boleh menyebabkan mata BUTA

-Jika terhidu secara berlebihan boleh menyebabkan SESAK NAFAS

-jika terlalu kerap sentuh boleh menyebabkan KULIT MELEPUH & KERADANGAN

Bahan2 dalam SLIME mudah didapati dirumah.. cara2 buat nya banyak diyoutube..kanak2 mudah buat sbb bahan2 senang didapati dirumah. Kepada ibu dan bapa sekalian tolong tgok sekiranya anak2 ada main benda ni tolong suruh diorang BUANG.. risau nanti dah terkena baru menyesal..

Ini sedikit info SLIME…

Ada di antara anda yang tidak tahu tentang satu permainan yang popular di kalangan ibu bapa bagi memastikan anak-anak mereka sibuk bermain.

Ianya di panggil ‘slime’ dan ia tiba-tiba sahaja popular. Ia bukan sahaja boleh dibeli di pelbagai tempat (kedai fizikal dan juga di atas talian), malah terdapat banyak juga tutorial membuatnya di rumah.

Disebabkan bahan-bahannya yang mudah diperoleh dan cara membuatnya yang mudah, ‘slime’ boleh ditemui hampir di semua rumah. Kerana kanak-kanak suka membuat dan bermain dengannya.

Walaubagaimanapun, anda perlu memberi lebih perhatian terhadap bahan-bahan yang digunakan untuk membuat ‘slime’. Ini kerana, hampir kesemua bahan-bahannya berasal dari bahan kimia.

Dan disebabkan inilah, kejadian malang berlaku kepada seorang kanak-kanak perempuan yang berusia 11 tahun berasal dari Massachusets, Ameria Syarikat.

Ibunya seronok yang Kathleen mempunyai hobi baru kerana dia umpama saintis kecil. Ibunya juga menggalakkan Kathleen dengan membelikan bahan-bahan membuat ‘slime’. Kathleen sudah kerap membuat ‘slime’ sendiri.

Namun pada suatu malam apabila Kathleen tidur di rumah kawannya, Kathleen telah bangun ditengah malam akibat rasa yang teramat sakit pada jari-jarinya.

Keesokkan paginya, Quinn, ibu kepada Kathleen telah menjemputnya dan mendapati dia sedang menangis kesakitan.

Quinn segera membawanya ke Hospital Shriners di mana doktor telah mengklasifikasikan kesan melepuh pada jari Kathleen sebagai kesan terbakar tahap 2 dan 3.

Menurut doktor lagi, itu merupakan kesan daripada terdedah kepada Borax One, salah satu bahan utama membuat ‘slime’.

Menurut Dr. Megan Hannon, Borax One adalah bahan kimia panas yang akan menyebabkan kesan lepuh jika dibiarkan terdedah pada kulit untuk jangka masa yang lama tanpa perlindungan.

Disebabkan itu, sebagai ibu bapa, kita harus betul-betul memeriksa bahan yang kita ingin gunakan terutamanya terhadap anak-anak.

Ini merupakan kemalangan yang tidak dijangka dan ia boleh terjadi kepada sesiapa pun. Namun, kisah Kathleen harus dijadikan iktibar untuk kita lebih berhati-hati dengan bahan yang kita pilih untuk permainan anak-anak.

Sedikit tentang Borax:

Nama kimianya ialah tetrasodium borate dan ia banyak terdapat di dalam serbuk pencuci baju terutamanya.

Antara kesan jika terdedah dalam jangka masa yang lama atau kuantiti yang banyak ialah:

jika termakan boleh menyebabkan cirit-birit

jika terkena mata boleh menyebabkan keradangan mata kalau dibiar boleh buta

jika terhidu boleh menyebabkan keradangan saluran pernafasan

jika terkena kulit boleh menyebabkan melepuh dan keradangan

Mata organ utama manusia…anak2 kecil masih naif..sebagai parents tlg pantau ya…cegah sebelum kena…takmo terhantuk dulu baru terngadah…

Ikhlas dari Mak Sedara Ain…

sumber : Syuraida Eeda


‘What Is Your Name?’. Bila Anak Berkerut Dahi Nak Jawap. 5 Trik Ajar Berbahasa Inggeris.

Baru-baru ini viral mengenai seorang selebriti yang menyentuh perihal penguasaan asas Bahasa Inggeris di kalangan kanak-kanak. Ia telah mendapat pelbagai maklum balas daripada netizen. Namun, apa jua komen diberikan, yang baik kita jadi teladan, yang sebaliknya dijadikan sempadan.

Bayangkan jika anak anda ditanya, soalan asas ini, ‘what is your name?…” Berkerut dahi si kecil apabila teman anda bertanya namanya dalam bahasa Inggeris. Biarpun pertanyaan ini biasa-biasa ditanya oleh kebanyakkan orang, namun jika anda tidak pernah memperaktikkan kepadanya, ia dianggap asing buat dirinya walaupun sudah berusia 7 tahun!

Bukan untuk mendewakan bahasa luar, tetapi ia adalah bahasa kedua terpenting dunia. Apa kata, ikuti cadangan beberapa tips untuk mengajak anak pandai berbahasa Inggeris.

Berkomunikasi secara langsung menggunakan bahasa Inggeris. Sebagai contoh, anda boleh memberikan panduan dalam bahasa tersebut. Misalnya, meminta anak untuk duduk. Anda boleh berkata “Sit down”. Selain itu, anda boleh membacakan cerita dalam bahasa tersebut kepada anak sebelum tidur, sehingga anak semakin terbiasa mendengarkan bahasa Inggeris dan juga mempelajari struktur bahasa tersebut secara tidak langsung. Berkomunikasi dalam bahasa Inggeris kepada anak secara bertahap.Mulai dengan bahasa yang  paling mudah terlebih dahulu. Misalnya mulai berkomunikasi dengan memperkenalkan satu demi satu kata dalam bahasa Inggeris. Jangan terlalu memaksa anak untuk mengerti pengucaapan panjang yang anda ucapkan dalam bahasa Inggeris tersebut.

2.Gerak tubuh

Ketika mengajarkan kata kerja bahasa Inggeris, anda akan menggunakan gerak tubuh untuk memudahkan anak memahami pengucapan anda. Sebagai contoh, ketika meminta anak untuk tidur, anda perlu berkata, “Let’s sleep.” Buatlah gerakan tubuh ketika mengucapkan kata ‘sleep’, misalnya dengan menangkupkan kedua belah tangan, lalu meletakkannya di pipi sambil melentukkan kepala dan menutup mata. Ajak anak mengikut contoh gerak tubuh anda sehingga dapat memahami dengan jelas maksud percakapan anda.

3.Program televisyen berbahasa Inggeris

Sesekali,pasangkan rancangan atau filem kegemaran anak dalam bahasa Inggeris. Lama kelamaan anak pasti terbiasa mendengarkan kalimat-kalimat yang dilontarkan dalam program atau filem tersebut. Ketika anak mendengar kosa kata baru, sudah tentu akan mempelajari kata tersebut. Anda pula gunakanlah ketika berbicara pada anak. Oleh demikian anak anda tidak mudah melupakan kosa kata yang baru saja diketahuinya. Oleh sebab itu, ibu bapa perlu menemani anak semasa menonton rancangan televisyen. Anda boleh mengucapkan dan mengulangi kata-kata yang diucapkan di televisyen. Misalnya untuk bahasa Inggeris, ketika melihat haiwan kucing di televisyen, anda boleh memberitahu kepada anak bahawa kucing dalam bahasa Inggris disebut “cat”. Cara ini efektif digunakan untuk peringkat awal mengajarkan bahasa Inggeris kepada anak kerana anak mudah ingat dan memahami apa yang ditontonnya.

4.Permainan dalam bahasa Inggeris

Cubalah membeli permainan pembelajaran dengan bahasa Inggeris, seperti kad imbasan yang menunjukkan abjad, nombor, haiwan, makanan dan sebagainya. Anda boleh membuat sendiri kad imbasan dengan bantuan Internet. Ajaklah anak bermain menggunakan permainan tersebut. Dengan sendirinya anak ada akan mengetahui makna daripada gambar-gambar yang dilihatnya. Selain itu, anda juga boleh menggunakan lagu-lagu berbahasa Inggeris. Kenalkanlah lagu-lagu anak yang biasa dinyanyikan. Anda boleh menyanyikannya sebelum tidur atau sambil menyuapkan makanan kepada anak.

5.Satu kata dalam satu waktu

Ketika mengajarkan bahasa Inggeris kepada anak, jangan terus memberikannya kosa kata yang harus dipelajarinya. Ajarilah satu perkataan dalam satu waktu sehingga anak anda benar-benar memahami dan boleh mengucapkan kata tersebut dengan baik. Sudah tentu anak anda masih pelat semasa menyembut beberapa perkataaan bahasa Inggeris. Anda perlu membantu anak menyebut dengan jelas dan nyata. Beritahu kepada anak untuk melihat mulut semasa anda menyebut perkataan. Kemudian anda dan anak bersama-sama menyebut perkataan tersebut secara berulang kali. Namun tidak perlu mengajar bagaimana mengeja dan menulis perkataan. Yang diperlukan pada usia ini adalah pengenalan perkataan. Cubalah untuk menunjukkan satu gambar, misalnya gambar kereta dan mengucapkannya dalam bahasa Inggeris. Minta anak untuk mengulanginya. Tunjukkan lagi gambar yang sama keesokan harinya dan lihat apakah anak anda masih mengingati bagaimana perkataan tersebut disebut dalam bahasa Inggeris.

Apa yang pasti, lakukan secara perlahan, dalam suasana yang menyenangkan dan tidak “memaksa” anak. Ini kerana, tahap usia ini adalah peringkat pengenalan terlebih dahulu supaya anak anda terbiasa mendengar kosa kata baru dalam bahasa Inggeris dan perlahan-lahan akan ‘biasa’ dengan bahasa Inggeris yang diajarkan kepadanya itu.

Selamat mencuba!


Mak Tu Tiada Gantinya Walau Berapa Harta Yang Kita Ada. Sayangi Sementara Masih Ada Kerana Doa Mak Tiada Hijab

Ibu ratu hati anak-anak, pengorbanan mengandung, melahirkan dan membesarkan kita tidak terbalas dek harta dan wang ringgit.

Sebab itu, kita kena hargai selagi mereka masih ada di sisi kita. Perginya ibu tiada pengganti, sebab itu walau bagaimana sekali pun layanan ibu terhadap kita, jangan ambil hati apatah lagi marah. Itulah ‘syurga’ syurga kita.


Isteri Usah Paksa Diri Jadi Supermom. Bila Penat Rehat. Minta Suami Take Over Urus Rumahtangga. Barulah Bahagia Hidup Bersama.

Sesungguhnya pabila bercakap tentang tanggungjawab isteri kepada suami dalam perkahwinan, pasti ramai yang memikirkan tentang isu urusan rumah tangga saja.Malah jika tanya kepada para isteri, pasti mereka ingin menjadi isteri solehah yang menjadi penyejuk hati dan mata bagi si suami.

Namun, jangan pula sehingga memakan diri sendiri. Penat sehingga memaksa diri untuk menjadi yang terbaik. Kesannya memakan diri sendiri.

Maaf, saya tak setuju kalau ada yang kata sesetengah isteri dan ibu try hard untuk hias rumah dengan tema tertentu, sentiasa cuba kemas rumah, cuba masak sedap/resipi susah setiap hari hingga mereka stress tu UNTUK MENUNJUK-NUNJUK.

Please… bukan dalam kapasiti kita untuk generalized sesiapa. Kita bukan Tuhan untuk evaluate niat manusia.

Kalau kita boleh hidup dengan rumah kosong tanpa hiasan, makan telur kicap hari-hari, pakai kereta yang sama hingga berpuluh tahun, terpulanglah. Kita memilih untuk zuhud walaupun kita mampu, alhamdulillah.

Tetapi bukan layak kita untuk judge orang lain yang renovate rumah, tukar kereta, sanggup menabung untuk beli hiasan rumah di IKEA (misalnya) sebagai membazir, sengaja cari stress atau nak menunjuk-nunjuk kepada jiran, mertua dan sebagainya.

Fahamilah, setiap dari kita ada preferences masing-masing dalam hidup ini. Kemudian, banyak details, konflik serta ‘behind the scenes’ yang kita tidak tahu hingga tak melayakkan kita untuk judge sesiapa pun.

Tulisan saya sebelum ini sebenarnya lebih kepada untuk relieved those mothers yang pernah rasa macam saya rasa untuk menenangkan diri mereka.

“It’s okay. Tak perlu high expectations pada diri sampai diri sendiri menderita. Yang paling penting, kita happy sebagai ibu, sebagai isteri,”

Sebabnya ada sesetengah dari kita try to improve bab-bab begini bukan untuk show-off pun, tak ada pun nak upload ootd atau gambar masakan dan deko rumah saban masa di media sosial, melainkan untuk kepuasan diri sendiri, untuk cabar diri sendiri.

Namun, akhirnya sampai satu masa (sebagaimana saya) sedarlah kita, hidup kita memang TAK BOLEH disamakan dengan orang lain yang kita ingat mereka superwoman and superwife itu. That’s it.

Suami saya pun pesan, kalau tak ikhlas, jangan buat. Nanti mulalah tak mampu nak senyum, nak marah je. Amal mana yang nak diangkat kalau tanpa kehadiran ikhlas..

Bila penat, bila sakit, rehatlah. Act like one.

Macam saya, bila saya diserang migrain, husband akan take over everything. Anak-anak pun dah faham bila ummi tak sihat. Mereka pun takdelah buat drama begitu begini. Secara tak langsung bila saya accept diri saya ni human-mom bukannya supermom, ia juga mewujudkan empati dalam diri anak-anak dan suami juga bahawa ummi ni manusia biasa.

‘Ummi sakit, ummi nak tidur, ummi nak rehat’. Suami dan anak-anak akan tahu tu. Alhamdulillah. Tapi ni valid untuk anak 2 years above lah. Yang baby lagi confirm dia nakkan umminya juga.

Jadi saya tak harap ada yang gunakan tulisan itu untuk ‘perli’ atau nak ‘padankan muka’ sesiapa pula sedangkan ia cuma untuk muhasabah golongan yang sekapal.

Jangan tak tahu, ada yang sampai rasa diri looser, hopeless bila anggap diri tak mampu hit expectation sebegitu. Allahu..

Yang tak diuji dengan hal sebegini tak perlulah ambil serius, syukurlah sebanyaknya tapi bukan bermakna perlu judge atau rendahkan orang lain. Come on, real queen should fix each other’s crown, right? Jadi, janganlah bitter sangat, please.

Moga kita menjadi pasangan yang saling melengkapi antara satu sama lain.


Amalkan Air Jamu Ini Untuk Mantapkan Dalaman Wanita Selain Bantu Pecah Lemak dan Bau Badan

Selain masalah senggugut, Ada sesetengah kaum wanita mengalami masalah haid tidak teratur. Sekali gus menyebabkan ia akan mengganggu hormon di dalam tubuh. Bagi yang mengalami masalah ini apa kata cuba kaedah tradisional ini dengan mengamalkan air jamu.

Selain merawat masalah senggugut ketika haid, ia juga dapat mengurangkan keputihan *jika ditambah daun sirih.

Air jamu ini juga sangat bagus untuk membersihkan rahim selepas haid, bertindak untuk membuang angin dan memecah lemak serta mengatasi masalah bau badan. Cara untuk membuatnya juga mudah.

BAHAN-BAHAN:
• 2sm halia
• 2sm kunyit
• 2 batang serai
• 2 helai daun pandan
• 3 cawan air
• Gula batu atau madu *mengikut citarasa

CARA MEMBUAT:
1. Basuh halia dan kunyit. Boleh dihiris jika mahu. Masukkan juga serai dan daun pandan.
2. Masukkan air dan biarkan ia mereneh seketika.
3. Selepas air mengering dan dianggar menjadi satu cawan, tutupkan api. Biarkan suam sebelum ditambah madu atau gula batu ketika mahu diminum.

*Anda boleh tambahkan sebiji buah manjakani untuk merapatkan bahagian intim (tetapi tidak sesuai untuk anak dara)
*Untuk mengurangkan masalah keputihan, bolehlah ditambah dua helai daun sirih

KHASIAT:
*Membersihkan rahim selepas haid
*Mengeluarkan angin dalam badan
*Memecahkan lemak di perut
*Mengurangkan masalah bau badan


Muka Berjerawat Dan Masalah Kulit Teruk,  Cantik dan Kecutkan Jerawat Dengan Toner Timun Ini, Buat Sendiri Je!

Jerawat yang sedang mengeras dan membengkak memang buat kita rasa tertekan. Mana taknya selain sakit dan menegang pada kawasan jerawat, rasa rendah diri juga tak kurang hebatnya melanda diri.

Malu dan kurang berkeyakinan diri nak berjumpa dengan orang ramai. Sakit usah cakaplah. Sementara hendak menunggu jerawat pulih dan reda, anda boleh cuba lakukan penyegar daripada timun ini sendiri bagi mengecutkan jerawat. Memang mudah je.

Menurut seorang lelaki bernama Nauf Safuan di Facebook, masalah wajah ‘breakout’ ini boleh diatasi dengan penggunaan toner timun kerana dikatakan toner timun ini sesuai untuk kecutkan jerawat yang ada pada wajah.

Lebih menarik apabila toner timun ini dikatakan boleh mengelakkan jerawat daripada terus merebak pada wajah. Malah, jika anda mengalami masalah pori yang besar pun digalakkan untuk memakai toner timun ini.

Toner timun ni sangat sesuai untuk kecutkan En J yang berleluasa kat muka tu. Dan paling best. Toner timun ni boleh elak dari En J terus merebak. Pakai sebelah malam. Esok bagun pagi inshAllah En J akan segera kecut. Best kan?

Untuk yang ada masalah pori besar pun di galakkan untuk pakai toner timun ni. Sat ja pori akan mengecut dengan pemakaian secara konsisten.

Kalau ada masalah kulit berminyak. Boleh perah sedikit lemon. Lemon ni nanti akan serap minyak minyak kat muka hampa. Kat bawah aku share bahan dan cara penyediaan.

Bahan-bahan:
1/2 Timun
1/2 Lemon
Penapis air teh
Penyagat

Cara penyediaan:

1. Sagat timun tu bagi habis. Kemudian asingkan air timun tu dengan hampas timun.

2. Amik air timun, campur dengan perahan lemon. Khas untuk kulit berminyak sahaja. Kalau kulit tak berminyak. Tak perlu lemon na.

3. Masukkan dalam botol. Simpan dalam peti ais sebelum guna. Toner timun ni boleh bertahan 2 minggu kalau simpan dalam peti.

4. Pakai sekali pagi dan sekali sebelah malam sebelum tidur. Lepas ni tak payah risau muka breakout lagi.

Selamat mencuba!


Cantik Dan Sihatkan Kulit Muka Hanya Dengan Kunyit, 3 Petua Rugi Kalau Tak Cuba!

Kunyit memang mujarab dalam mencantikkan kulit muka. Malah kunyit juga merupakan rawatan terbaik dalam mengecutkan jerawat pada muka. Memang cepat surutnya.

Kunyit menerusi beberapa kajian, telah terbukti mempunyai bermacam-macam khasiat perubatan. Kandungan antiseptik yang terdapat pada kunyit mampu mempercepatkan proses penyembuhan luka kecil, kecederaan dan melecet.

Disebabkan kesannya yang menakjubkan pada kulit, pakar kecantikan dari seluruh dunia kini mula menyedari dan menggunakannya ke dalam produk kecantikan masing-masing.

Tidak hairanlah jika kita dapat lihat krim-krim pengecut jerawat berasaskan kunyit. Dan secara tradisionalnya, memang ramai dah gunakan kaedah menumbuk kunyit untuk ‘ditepekkan’ ke muka bagi mengecutkan jerawat.

Kunyit juga dipercayai ada khasiat berguna dalam membantu rawatan penyakit seperti kanser dan Alzheimer. Siapa sangka begitu banyak kegunaannya kan?

Sejak zaman purba lagi, masyarakat India dikatakan sudah menyedari kebaikan kunyit ini kepada kulit. Ia adalah sumber vitamin C dan magnesium yang baik, kandungan serat yang tinggi, vitamin B6, zat besi, potasium dan mangan serta kandungan sodium yang sangat rendah.

Macam Mana Nak Cantik Dengan Kunyit?
Anda tidak perlu bimbang terpaksa berbelanja besar untuk mencuba kaedah rawatan kunyit. Ia boleh dilakukan dengan sangat mudah dan murah dengan keselesaan di rumah sendiri.

Kecutkan Jerawat

Bahan-bahan:

Serbuk kunyit

Limau nipis

Caranya:

1. Campur serbuk kunyit dengan sedikit air dan jus limau nipis.

2. Kemudian sapukan pada tempat jerawat dan seluruh kulit wajah.

3. Hasilnya jerawat makin mengecut dan pigmen hitam pun makin kurang.

Sapu Pada Wajah

Dengan bahan yang sama dapat menaikkan seri wajah pada muka.

Caranya:

Skrub Kunyit
Sental kulit muka kusam dan sel kulit mati dengan campuran skrub kunyit.

Bahan-bahan:
Serbuk kunyit
Tepung gandum
Air

Caranya:
1. Campurkan bahan ini bersama air.

2. Mulakan tugas menyental ke muka dan badan jika suka.

3. Biarkan sehingga kering, kemudian barulah di cuci hingga bersih.

Ia dikatakan dapat membuang sel kulit mati dan membuatkan kulit menjadi mulus dan sekata warnanya.

Jus Kunyit

Tak hanya cantikkan muka dengan kunyit tetapi lengkapkan dengan kecantikkan dalaman. Hanya minum air rebusan ini sahaja.

Bahan-bahan:
Kunyit hidup
2 keping asam keping
3 sudu makan gula merah
Air secukupnya

Caranya:
1. Kisar kesemua bahan (kecuali asam keping).

2. Masak sebentar di dalam periuk bersama asam keping.

3. Sejukkan dan minum.

Jika diamalkan ia dikatakan dapat menguatkan dalaman tubuh badan. Malah badan lebih segar dan sihat.


Bajet ‘Ciput’ Sukses Hasilkan Dapur, Ruang Tamu Dan Bilik Air Gaya Mewah,Buat Netizen Kagum!

Kagum melihat hasil usaha yang dilakukan oleh lelaki ini.

Jika renovate rumah kita akan upah tukang rumah.

Istimewa lelaki ini belajar DIY renovate rumah hasil daripada ilmu bertukang yang dipelajari di youtube.

Jom lihat semangat beliau renovate rumah. Hasilnya memang kagum!

Belajar di youtube je!

Antara kerja gila yg penah aku buat time PKP hari tu. Semua belajar dr Wak YouTube je. Teringin nak renovate rumah tp budget ciput.

Asal nak pecah toilet je, sekali ikut cakap bini jadi satu rumah aku pecah. Masalah yg aku hadapi terpaksa buat sorang2 pasal time PKP. Kene serbu gak lah dengan polis, seb baik aku sorang je dlm rumah tu.

Mcm nak patah pinggang beb, akhirnya dapat jugak kami satu family masuk rumah. Dengan budget ciput yg ade aku dapat beli sekali perabot baru. kalau upah org agaknye dapat buat toilet jelah gamaknye. Rumah kecik je, seb baik.

Alhamdulillah

Proses baik pulih tandas

Sebelum. Tandas kelihatan biasa.

Tandas selepas baiki pulih kelihatan mewah gaya hotel.

Dapur gaya mewah. Kecil tapi kemas dan cantik.

Konsep lampu begini jadikan ruang dapur kelihatan modern.

Sebelum

Hasil selepas renovate sendiri.

Ruang tamu kelihatan urban

Memang buat kita semua kagum. Buat yang cadang nak buat sendiri, boleh cuba DIY buat begini.

Sumber: Jinggo Zaidi


Datuk Seri Anwar Anwar Ibrahim Kongsi Pengalaman Masuk Penjara

Terdahulu, sedia maklum Datuk Seri Anwar Ibrahim pernah dimasukkan ke penjara beberapa tahun dahulu. Namun sepanjang proses perbicaraannya, ia mengambil tempoh selama 10 setengah tahun untuk berada dalam penjara.

Selepas beliau bebas, beliau sampat berkongsikan pengalamannya sepanjang berada di dalam penjara selama lima tahun, sama seperti banduan lain yang tiada keistimewaan yang diberikan.

Menurutnya, 10 setengah tahun beliau berada dalam penjara cukup lama sangat mencabar baginya.

“Pengalaman dalam penjara banyak pengalaman baru, bukan sekejap. 10 setengah tahun tu memang lama. Allah saja tahu, Azizah nak datang jumpa tak boleh, kalau berjumpa pakai telefon ada cermin tu, nak sentuh tangan Azizah pun tak boleh. Hatiku luluh..Macam lagi Khai Bahar tu.” Ujarnya sambil berjenaka.

” Jadi apa yang saya lakukan, takkan la bac Al-quran dari pagi sampai malam. takk. baca, hafal, kemudian saya baca buku dari jam 8 pagi sampai 12.30 tenghari non stop. Buku falsafah, ekonomi, agama, tafsir, apa saja buku saja baca. Kemudian rehat sebentar, zohor, makan. Teh tarik tak ada ya, teh o tawar ada.”

“Mula-mula saya tidur atas lantai, dengan faktor umur saya sakit, doktor datang menasihati pihak penjara agar tidur dikatil dikhuatiri ada masalah lain datang. Makan saya diberikan katil. Kemudian saya didapati pucat, tak nampak matahari kerana berkurung. ”

“Di kesunyian petang, saya menyanyi lagu Azizah dari P Ramli. ‘Biar cantik rupamu dipandang mata ~ ” Ujar Anwar Ibrahim sambil menyanyi

“Saya tak ada macam orang tengok baik, baca quran, tak ada.. saya menyanyi juga..bukan salah bagi saya. Malam begitu juga, kita ibadah dan sebagainya..begitulah” Katanya

“Jadi saya berfikir macam mana nak jumpa Azizah, anak cucu ni? Kalau pergi mahkamah boleh.minta hak jumpa, tapi tak boleh, saya kalah.. tapi tak apa, pergi mahkamah pun dah syukur asalkan saya dapat keluar sekejap ”

“Tapi saya akui, pegawai penjara cukup baik dengan saya. Sampaikan hari ini saya dibebaskan, saya ditemuramah oleh TVC, Mereka tanya kenapa pegawai penjara menangis? saya kata bukan sebab dia nak saya masuk balik, tak..dia menangis sebab kami dah jadi kawan baik dan saya hormat mereka, saya tak salahkan mereka.”

“Nak masuk lokap saya tu ada 13 pintu besi, dari depan sampai nak masuk tempat saya. Macam penyangak atau penyamun besar saya ni. Macam mana saya nak lari..” Tambahnya

“Doktor dan Nurse juga baik dengan saya. Itu takyah cakap la…saya kata sakit telinga tapi tak sakit telinga. Asalahkan dapat keluiar sekejap jadilah.. hehe jagan bagitahu Azizah naa. ” Gurau Anwar Ibrahim

“Begitulah.. banyak lagi saya nak cerita. Tapi itulah, ada cerita yang seksa banyak lah.. you fikir yang tak boleh jumpa anak isteri, penyeksaan besar bagi saya. ”

“Dekat sana saya tak tahu apa yang berlaku, tak ada surat khabar, tv, radio dan sebagainya. Cuma 2 bulan sebelum saya dibebaskan baru ada tv. Saya tengoklah tv1 tv3 hari-hari.”

Video

Akhir katanya, dia berpesan pada semua yang hadir pada majlis itu bahawa dia berharap yang dia lalui ini tidak harus berlaku pada rakyat Malaysia. Kalau salah cakap, lawan, banta, itu adalah hak masing-masing. Tidak ada siapa yang harus dihukum atas berbezaan pendapat.


“Perkahwinan Ini Akan Jadi Memori Terindah.” Baru Dua Bulan Kecapi Bahagia, Suami Meninggal Dunia, Rebah Lepas Main Futsal

Daripada Dia Kita Datang dan Kepada-Nya Kita Kembali. Peritnya menerima kenyataan, kehilangan orang tersayang.  Perginya takkan kembali, tiada lagi gelak tawa dan senda gurau tatkala bersama.

Hanya Tuhan yang tahu akan perasaan itu. Namun, siapa kita mampu menolak andai itu takdirNya. Luahan wanita ini yang baru dua bulan berkesempatan mengecap bahagia, kini sang suami tersayang pergi buat selama-lamanya.

Arwah Muhammad Amirul Ashraf Bin Salki dikatakan meninggal dunia selepas bermain futsal. Dia yang rebah kemudiannya dikejarkan ke hospital namun disahkan meninggal dunia.

Menerusi Instagram Airina Roslan, wanita kuat ini berkongsi momen terakhir bersama arwah suaminya.

Assalamualaikum you.. you tak sempat nak siapkan vd ni.. tapi takpe.. i tk kesah.. you pergi dulu tinggalkan i, family & kawan2 you kat sini. You saje tak kasi i balik jb sbb taknak i tgk u pergi depan i kan? I faham….. maafkan semua kesalahan i kat you ye.. halalkan semua makan minum i yg you selama ni dah bagi.

Hari ini genap 2 bulan kita nikah (7th Sept 2019). Tapi perkahwinan ini akan menjadi memori i yang paling terindah. Mak i cakap “kakak dah tunaikan kewajipan dia untuk berkahwin” kata2 yang buat i kuat terima semua ni.

Jangan pernah berhenti sayang i ok? I sayang you Mirul.. you lelaki yang sempurna. mintak semua sedekahkan alfatihah ye untuk arwah suami saya.. terima kasih you 💓

Dalam pada itu, ibu arwah yang juga blogger masakan terkenal turut memuat naik luahan hati selepas pemergian anaknya itu.

Alfatihah buat arwah Muhammad Amirul Ashraf Bin Salki. Semoga ditempatkan bersama golongan yang beriman. Aamiin


“Lagi 2 Anak Ibu Ayah Dah Dalam Syurga.” Fasha Kongsi Kisah Pernah Keguguran  Sebelum Lahir Aisha Amaira!

Apabila bergelar ibu, pastinya gelagat anak akan menjadi momen indah untuk dikenang. Rasa tak sabar untuk mengandung dan melahirkan anak kerana inilah momen yang paling dinantikan oleh setiap wanita. Lengkap sudah fitrah hidup.

Begitu juga dengan pelakon, Fasha Sandha begitu teruja apabila cahaya matanya, Aisha Amaira. Menerusi laman instagramnya, Fasha berkongsi cerita pernah keguguran dua kali sebelum lahirnya Aisha.
Assalamualaikum,
.
Pengikut ibu naik ke 5M hari Aisha dilahirkan, ramainya yang sayangkan #iburayfalrayshaaisha Alhamdulillah , Terima kasih pengikut ibu yang selalu mendoakan baik2 untuk ibu saya sejak dulu lagi….
Nama saya ,
AISHA AMAIRA BINTI MOHD AIDIL
Yang membawa maksud,
Bahagia dan Cantik Selamanya.
Ibu Aisha sangat kuat, hari kedua ibu dah kemas barang2 dan balik rumah.
.
Aisha adalah anak ke 5 ibu dan ayah tau… lagi 2 anak ibu ayah dah dalam syurga Allah. Ibu pernah 2 kali keguguran sebelum dapat Aisha. Tapi ibu dan ayah Aisha kuat, tak pernah putus asa dan tak putus doa. Al Fatihah untuk kakak dan abang Aisha di syurga.
Kepada ibu2 yang pernah melalui nasib yang sama dengan ibu ayah Aisha, jangan putus asa , Allah is the best planner.
.
Sebelah ibu Aisha ni namanya Nenek Kamisah (Tokmi) dialah matchmaker ayah ibu sehingga Aisha dilahirkan. @kam2u
.
Ayah @itsaidilaziz Aisha sayang Ayah, terima kasih sebab bantu ibu jaga Aisha kadang Aisha berjaga and poopoo at night

Love,
Aisha Amaira


Jadikan Bulan Ramadan, Masa Yang Seronok Untuk Kanak-Kanak Berpuasa, Wanita ini Kongsi Tip.

Mendidik anak-anak untuk berpuasa adalah menjadi kewajipan kepada kedua ibu-bapa. Namun tiada umur yang ditetapkan dalam melatih anak-anak berpuasa berbanding solat.

Lantaran itu, pastikan tubuh anak terbiasa dengan rutin selama satu bulan ini, namun tidak bermakna ibu bapa perlu memaksa mereka sehingga menyebabkan kecederaan atau menjejaskan kesihatan.

Kewajipan berpuasa adalah kepada muslim yang baligh. Dalam saranan didikan tarbiyah pula menyebut kewajipan bersolat untuk kanak-kanak mulai usia 10 tahun. Oleh yang demikian latihan anak puasa haruslah bercirikan seperti sebuah latihan dan bukan kewajipan pada anak-anak, sesuai dengan fitrahnya bertahap-tahap.

Ikuti panduan ini.

Tempoh puasa

Mulakan dengan beberapa jam, mungkin 2-3 jam, kemudian separuh hari, berbuka ketika zohor, kemudian asar dan sehinggalah anak berlatih mampu menahan dirinya tidak makan seperti mana orang dewasa sehingga maghrib.

Bangun awal sahur

Begitu juga dalam amalan bersahur, kejut dan didik untuk bangun awal. Sekiranya belum baik, benarkan untuk bersarapan dan terus dorong untuk puasa semampunya.

Sokongan

Sokongan dan dorongan secara lembut hendaklah seiring dengan latihan ibadah puasa yang diterapkan. Aspek emosi, perasaan anak dan empati ketika mereka melalui fasa sukar berpuasa mestilah dikomunikasikan. Ini penting agar anak tidak melihat ia sebagai latihan yang menderitakan dan tidak manusiawi. Gambarkan dan sampaikan kepedulian pada anak melalui sentuhan, dan kata-kata yang mengiyakan.

Kesihatan anak

Perhatikan kesihatan anak. Anak yang tidak sihat jangan diminta berpuasa. Anak yang pucat, lesu bergolek menahan sakit perutnya jangan diminta bertahan untuk berpuasa.

Mindset masyarakat anak harus berpuasa penuh bermula 6 tahun atau lebih muda sesungguhnya memberatkan kanak-kanak. Ini terlihat dengan kata-kata yang diusahakan dalam perbualan masyarakat secara lazim, “puasa penuh tak”, ” Mesti puasa penuh, dapat seringgit sehari”, atau “tahanlah sikit lagi, sayanglah kalau berbuka dah dekat nak buka” sedangkan anak bergolek pucat menahan kelaparan. Banyak lagi contoh komunikasi yang menggambarkan mindset begini.

Anak yang terlatih dengan ibadah solat akan membaiki ibadah puasa, dengan bimbingan orang tuanya dan ia mengambil masa sesuai dengan usianya untuk di tarbiyah begitu. Pendidikan solat harus tidak bermusim, bermula dari kecil sepanjang masa dan terlihat pada diri ibu bapa dan anak-anak.

Jadikan Ramadan bulan yang seronok

Gambaran terhadap bulan Ramadan juga perlu diolah agar memberi keseronokan buat kanak-kanak. Raikan kedatangan Ramadan itu seperti menyambut kedatangan Hari Raya.

Hidupkan keseronokan berbuat baik dengan memberi perhatian kepada semua amalan baik yang perlu dihidupkan setiap hari, dan tambahkan dengan aktiviti seiring dengan objektif amalan baik yang mahu diterap. Promosikan semua kebaikan seperti kutip sampah, senyum, berkongsi, bantu ibu ayah, kemas peralatan, membaca buku, bermain dengan baik dan pelbagai lagi, tidak marah dan tidak bergaduh.

Jadikan Ramadan sebagai bulan yang membawa kebaikan sebenar-benarnya, sehingga dapat dirasai sang anak kecil. Kebaikan kepada masyarakat, jiran, suami isteri, anak-anak, dan kebaikan terhadap diri sendiri.

Begitu juga Ramadan dihidupkan sebagai bulan pesta ibadah. Ramadan sebagai satu pesta kemasyarakatan. Masyarakat sering bertemu, bersama, berbuat baik, menyatu dalam ketaatan kepada Allah. Libatkan anak-anak dalam ibadah solat, utamakan kepada solat fardhu, solat terawikh istimewa Ramadan dan solat sunat lainnya.

Kenalkan amalan semasa berpuasa

Perkenalkan mereka dengan masjid ketika iftar jamaie, solat jemaah, dan iktikaf. Kongsikan keistimewaan masjid sebagai rumah Allah. Keistimewaan tetamu Allah. Begitu juga Al Quran, lazimi al Quran setiap hari dengan anak di bulan Ramadan, semoga ia kekal bersama keluarga selepas Ramadan. Jadikan ia acara keluarga, bukan kita seorang diri sahaja yang mahu khatam Al-Qur’an tetapi bawa keluarga kita bersama.

Sedekah juga harus dilazimi setiap hari agar amalan ini terpahat dalam amalan anak-anak secara semulajadi. Bangkitkan kepedulian kepada umat Islam yang susah kerana miskin dan kerana penindasan peperangan. Bawa berjumpa keluarga yang sempit hidupnya agar anak-anak terbuka minda melihat sesuatu yang membina keinsafan dan kematangan mereka kerana anak-anak terbatas kefahaman mereka, mereka dapat memahami apa yang dapat ditanggapi (dilihat) dengan mata mereka sahaja.

Meskipun mereka mungkin terbatas dalam memahami puasa dan belum sempurna latihan puasa mereka, jangan ditinggalkan pengajaran lain yang boleh disuburkan Ramadan ini. Hidupkan kebaikan dan ibadah Ramadan selari dengan latihan berpuasa.

Buat aktiviti mengenai bulan Ramadan

Meraikan fitrah anak juga, semua pengajaran, isi, content yang ingin ditarbiyahkan itu mestilah dilihat sebagai seronok, dan ada aplikasinya. Bukan sekadar kata-kata. Maka setiap hari perlu dibuat aktiviti sokongan mengenai fokus pengajaran pada hari tersebut. Aktiviti sokongan akan membantu kefahaman anak tentang sesuatu objektif pengajaran. Ia boleh berbentuk kraf, story telling, lakonan, video, lawatan, penghasilan buku skrap dan banyak lagi idea kreatif.

Aktiviti boleh menggunakan pelbagai produk sokongan Ramadan yang ada atau ibu bapa boleh DIY sendiri. Malah setiap aktiviti ini dapat diolah menjadi penulisan berbentuk 3M (membaca, menulis, mengira). Perancangan yang baik akan membantu ibu bapa.

Jadual Ramadan

Apabila cuti persekolahan mengambil 10 hari dari Ramadan tahun ini, buatlah jadual harian yang akan membantu perjalanan anak-anak bersama ibu bapa di rumah. Ada 3 kategori jadual Ramadan. Jadual utk hari anak bercuti tetapi ibu ayah bekerja, jadual Ramadan di hujung minggu dan Jadual Ramadan ketika hari persekolahan.

Persiapan rapi amat membantu semua keluarga menghadapi Ramadan. Berbeza dengan apabila kita belum ada tanggungjawab keluarga, semoga Allah memudahkan jalan hambaNya yang berusaha. Semoga Allah menemukan kita dengan Ramadan.

Sumber: Nurul Hanan Arifin


Patutlah Ramai Pilih Fungsi Dry Mode, Rupanya Jimat Bil Elektrik Dan Elak Selesema.

Apabila cuaca terasa bahangnya sudah tentu pengunaan aircond kerap digunakan. Malah aircond bukan sahaja di pasang dalam bilik tetapi juga di ruang tamu.

Seperti biasa kita akan pilih suhu yang paling rendah untuk memastikan ruang persekitaran dalam keadaan sejuk dan nyaman. Juga kita akan pilih cool mode.

Namun tahukah anda bahawa, anda digalakkan memilih dry mode kerana dikatakan membantu penjimatan tenaga elektrik. Paling penting elak selesema.

TIP RINGKAS AIRCOND

Selalunya pengguna aircond terkeliru dengan perbezaan antara dry mode dan cool mode. Betul tak?

Biasanya pada alat kawalan jauh dry mode ditunjukkan dengan lambang titisan air manakala cool mode dengan lambang empingan salji.

Dry Mode

Cool Mode

Untuk penjimatan tenaga yang efisen, kita digalakkan untuk guna dry mode kerana untuk mod ini kompressor tidak berlari pada kadar maksimum untuk menyejukkan ruang.

Sensor akan mengesan perubahan suhu dan mengekalkan suasana nyaman dengan kadar kelembapan sebanyak 60% sahaja dalam ruang udara. Dan yang paling penting kita pun tak mudah selesema. Cuaca panas sangat sekarang ni kan, harap info ni dapat membantu anda. Semoga bermanfaat


“Masalah Berganda, Dua Kali Ganda Dari Segala-Galanya.” Kongsi Rutin Bersama Anak Kembar, Dr Sheikh Muszaphar Akui Tak Mudah

Siapa yang tak suka apabila melihat anak kembar yang comel berjalan bersama dengan berpakaian sedondon. Kerana itu ramai ibu bapa yang teringin untuk memiliki anak kembar. Namun, ia bukanlah satu tugas yang mudah. Bagi yang pernah mengalami tahu apa yang mereka lalui.

Demikianlah yang dikongsikan oleh Dr Sheikh Muszaphar baru-baru ini menerusi laman instagramnya. Dalam perkongsian tersebut, beliau memuat naik satu video bersama anak kembarnya.

Malah, beliau turut menyiapkan sarapan pagi untuk anak-anak lelakinya yang berupa telur dan susu, sebelum pergi bekerja dan isterinya menghantar kembar mereka ke sekolah.

“Mempersiapkan anak-anak lelaki.

“Bila Dr Halina (isteri) bekerja shif malam tadi, hanya tinggal saya dan 4 orang anak. Bangun jam 6:00 pagi, mandikan anak perempuan, siapkan sarapan pagi yang kebiasaannya hanya cereal dan mereka ke sekolah.

“Kemudiannya mandikan anak kembar lelaki, pakaikan uniform sekolah, beruskan gigi dan sikat rambut mereka,” tulis Dr Muszaphar.

Jelas Datuk Dr Sheikh Muszaphar lagi, semua orang mahu anak kembar tetapi ia memerlukan kerja keras.
Gandakan usaha itu, gandakan komitmen, masalah berganda, dua kali ganda dari segala-galanya termasuk Double Joy.
Tetapi Alhamdulillah – benar-benar Diberkati.
Selamat Pagi semua,” tulis Dr Sheikh Muszaphar lagi yang  bersyukur dengan segala kurniaan yang diberikan Allah SWT.

Datuk Dr Sheikh Muszaphar mendirikan rumah tangga bersama Datin Dr Halina Mohd Yunos pada Oktober 2010. Hasil perkongsian hidup, pasangan ini dikurniakan empat orang cahaya mata.

Dua orang puteri yang diberi nama Sophea Isabella dan Sophea Natasha serta dua putera kembar, Sheikh Adam dan Sheikh Noah.

Perkongsian tersebut rata-rata dipersetujui oleh ibu bapa yang memiliki anak kembar.

Tak kurang yang turut meminta beliau berkongsi tip menjaga anak sendiri tanpa bantuan pembantu.


“Andai Ini Perjalanan Terakhir Kami…” Selepas 10 Tahun Kahwin, Lan Solo Bawa Keluarga Tunai Umrah

Dalam kesibukan dengan urusan kerjayanya, Lan Solo atau nama sebenar Mohd Razlan Mohamed Yusof hari ini bersama isteri dan anak-anak menjejakkan kaki ke tanah suci bagi mengerjakan umarah.

Berita tersebut dikongsikan oleh Lan menerusi instagramnya pagi tadi. Lan dan Sheila dikurniakan empat cahaya mata, Nur Amna Qaleesya, 8, Nur Amna Qeesyara, 6, Muhammad Akid Qassyaff,4, dan Nur Amna Quxandra yang berusia setahun.

Assalamualaikum..
Hari ni..8 sept 2019, Ahad..
Kami sekeluarga akan berangkat ke tanah suci utk menunaikan umrah.

Dgn rendah hati, sy mewakili isteri serta anak2 memohon semua sama2 berdoa agar perjalanan umrah kami mudah dan lancar.

Sbg manusia,kami tidak sempurna dan tidak lepas drpd melakukan kesilapan.
Dgn kesempatan ini, dpt la andainya semua yg membaca ini memaafkan segala kekhilafan kami, dr segala segi.

Terlanjur perbuatan,terlanjur tuturkata,terhina tanpa sengaja,tutur bicara yg menghiris hati sesiapa,terusik harta, terlebih kira, terdgr berita yg tidak sepatutnya.
Mohon juga halalkan makan minum kami seikhlas hati serta segala yg keruh dapat dijernihkan dr hati ke hati.

Seandainya perjalanan ini adlh perjalanan terakhir kami, dapatlah kiranya sejuta keburukan kami dapat dilenyapkan mungkin dgn hanya satu kebaikan yg pernah kami lakukan sekiranya ada.

Semoga perjalanan kami ke tanah suci, penuh dgn redha dan berkat illahi.

Ikhlas drpd
Lan, Sheila
Qaleesya – Qeesyara
Qassyaff – Quxandra .
.
#umrahLSKY2019
#10tahunkawen
#lansolo #sheilarazlan #anakanaklansolo


Manjakan Isteri, Rezeki Pun Manja Dengan Kita. Ini Perkara Penting Yang Suami Kena Buat.

Pernah dengar ungkapan, setiap kejayaan seorang lelaki, pasti ada wanita yang berdiri teguh dibelakangnya.  Tidak mustahil andai dikatakan isteri adalah ‘magnet rezeki’ dalam rumah tangga. Berbuat baik dengan isteri dan anak-anak, pasti rezeki seseorang lelaki itu bertambah.

Seorang isteri tidak mengharapkan apa-apa balasan di atas segala pengorbanannya. Memadai dengan curahan kasih sayang murni dari seorang suami. Dengan doa yang ikhlas, dan tanggungjawab yang dijalankan dengan solehah, nescaya hati suami pun akan lebih tenang untuk mengharungi pelbagai cabaran.

Manjakan isteri, rezeki manja dengan kita.

Tak mungkin dengan berkahwin orang boleh jadi papa kedana sebab kahwin tu sendiri adalah pembuka pintu rezeki. Bukan penyempit.

Malah kahwin melipat gandakan rezeki kita sebenarnya. Kalau lepas kahwin rezeki jadi sempit tu mesti ada silapnya dalam rumahtangga. Salah satunya ialah bila si suami tidak betul-betul menjaga amanah isteri.

Berikut 5 perkara penting yang suami kena buat kepada isteri.

1. Ambil tahu kisah dia
Ambil tahu apa yang isteri kita lalui setiap hari. Kena prihatin, empati dan sokong setiap yang isteri ngadu. Isteri dah tolong kita banyak sangat, ini masa untuk balas jasa dia.

Kalau nak tahu, menurut kajian saintifik minda wanita ni berfikir 10 kali ganda lebih laju dari lelaki. Sebab itulah terapi wanita ni ialah dengan bercakap. Semakin banyak dia bercakap semakin lega minda dia.

Jadinya, kita balas jasa isteri dengan rendahkan diri dan tadah telinga bila isteri bercerita. Boleh hilang stress dia.

2. Bantu buat kerja rumah
Wanita ni hebat. Dia boleh buat banyak perkara dalam satu masa. Tapi itu bukan lesen untuk kita lepas tangan. Alah, dah memang kerja isteri, isteri la kena buat.

Silap tu bang.

Kalau ikut budaya ye isteri buat semua kerja untuk suami tapi kalau ikut agama suami yang kena buat semua kerja untuk isteri. Mana satu betul, Budaya ke Agama?

3. Beri pujian
Telinga wanita ni sangat sensitif. Walau sekali pun kita cakap kasar dengan diorang, sampai ke tua dia akan ingat. Begitu juga pujian.

Lelaki ni minda dia 6.5 kali lebih tinggi “Gray Matter” dari wanita itu sebab dia cakap main lepas je. Apa yang dia cakap 5 minit lepas pun dia tak ingat dah.

Tapi wanita sekali dengar boleh ingat sampai 50 tahun, “White Matter” diorang 10 kali lebih tinggi daripada lelaki jadi memori dia kuat.

Jadi bang, hati-hatilah bila cakap dengan isteri tu.

4. Beri hadiah atau buat suprise
Ya, sekali sekala tu buat suprise kat isteri tu besar manfaatnya. Baru ni saya ada buat suprise masa harijadi isteri, beri bunga yang berharga rm60 tapi dia punya gembira macam dapat emas harga rm600.

Nak buat suprise atau beri hadiah ni tak perlu tanya. Ada niat, terus beli lepas tu bagi.

Walaupun hadiah tu bunga tak boleh di makan, tak boleh simpan lama-lama bunga layu tapi percayalah kalau isteri dapat bunga dari suami hati dia akan terus berbunga-bunga dan ingat sampai mati kenangan ni.

5. Jadi kawan baik
Wanita berkahwin dengan lelaki asing bukan untuk cari penganti bapa dia tapi dia mahukan seorang teman yang boleh memikul tanggungjawab bapanya.

Boleh beri perhatian penuh bila dia nak mengadu dan meminta bantuan.

Teman yang tidak gelak bila dia di timpa musibah, teman yang tidak sampai hati peluk tubuh melihat dia buat kerja seorang diri dan teman yang membimbing dia ke syurga. Itulah peranan suami sebenar!

Tak ada istilah isteri tak boleh di manjakan nanti dia pijak kepala. Itu khurafat!

Isteri la orang paling wajib dimanjakan sebab isteri jambatan rezeki si suami.

Tak percaya?

Balik nanti terus je buat 5 perkara ni kat isteri. Tengok macam mana mood isteri tu berubah dan jangan terkejut tiba-tiba rezeki melimpah ruah. Suami kaya ialah suami yang rajin manjakan isteri dia.

Gambar : google image


Rezeki Sertai Program Realiti Famili Duo, Sairah Umum Hamil Anak Ke 5!

Berita kehamilan tentunya menjadi antara berita yang menggembirakan dalam sebuah keluarga. Tidaklah kira lah sama ada untuk kandungan pertama atau untuk sekian kalinya. Pasti disambut dengan rasa syukur, bertepatan kehadiran anak itu adalah rezeki dan sering dianggap pelengkap kebahagiaan serta menyuntik keceriaan dalam rumah tangga.

Begitu juga buat peserta program realiti Famili Duo, Siti Nursairah Tarudin baru-baru ini telah mengumumkan dirinya hamil anak kelima.

Memetik laporan di Harian Metro Siti Sairah berkata, dia masih belum mengetahui usia kehamilannya kerana belum berjumpa doktor.

“Saya baru dapat tahu hamil minggu lepas. Saya tak dapat kongsikan usia kehamilan ini kerana belum berjumpa doktor.”

“Saya sudah dapat rasakan saya hamil dan ada kongsikan kepada suami dan kakak, Siti Saida. Tanpa fikir panjang saya pun lakukan ujian kehamilan dan Alhamdulillah keputusannya positif.

“Saya dan suami terima dengan hati terbuka atas rezeki ini. Saya juga sudah mula alami alahan dan berharap kehamilan ini kuat,” katanya.

2 Kali Gugur Di Awal Tahun

Menurut adik kepada penyanyi ternama, Datuk Seri Siti Nurhaliza itu, dia mengaku pernah mengalami keguguran sebanyak dua kali pada awal tahun ini.

“Saya akui risau dengan keadaan diri saya kerana kandungan masih baru.

“Sebelum ini doktor memang sudah minta saya untuk menjaga diri sekiranya disahkan hamil memandangkan pernah mengalami keguguran dua kali,” katanya.

Terdahulu, Sairah dan suami, Mohd Sharidan Johari, 35, mempunyai seorang cahaya mata perempuan, Siti Nurkhalishah Alisha.

Menerusi perkahwinan pertama, Sairah dikurniakan tiga anak iaitu Ummi Umairah, Ahmad Daiyan dan Ahmad Aisy.

Sumber : Harian Metro


Elak Baran & Putus Asa, PU Amin Kongsikan Amalan Perlu Buat!

Hidup ini umpama roda, ada kalanya berada di atas hidup senang dan berjaya. Ada kalanya pula berada di bawah, diuji dengan kesusahan.

Kebiasaannya bila melalui saat getir dalam kehidupan, fikiran dan perasaan menjadi kusut dan berkecelaru. Malah ada juga yang berubah menjadi baran.

Lantaran itu, PU Amin berkongsi amalan yang boleh dilakukan. Jom semak.

Perkongsian dari hati buat semua . Moga dapat diamalkan bersama. Kongsikan pada semua, agar manfaat pahala akan berpanjangan.

Mungkin akan membantu mereka yang sedang di uji. Kita bantu bersama. Inshaallah.

Amal Ayat 44 surah ghafir

Amal Ayat 250 surah al baqarah


“Jangan Beza-Bezakan Anak, Mereka Akan Simpan Dalam hati. Kesannya Berbekas Hingga Ke Dewasa.” Deep Pesanan Ni!

Cabaran mendidik anak-anak sebenarnya cukup besar dan tidak dinafikan ia adalah satu ujian terbesar buat mak ayah. Terutama dalam  berlaku adil sekali gus tidak membeza-bezakan anak-anak. Dengan kata lain, tiada istilah anak kesayangan sebaliknya semua  harus dilayan sama rata.

Begitu juga dalam hal jantina anak. Usah membeza-bezakan anak-anak baik lelaki mahupun perempuan.   Semuanya sama sahaja, lahir dari kasih sayang anda berdua, justeru kenapa perlu nak pilih kasih.

Perkongsian oleh Hj Hushim Hj Salleh, Kaunselor Motivasi ini wajar dijadikan peringatan buat mak ayah dalam mendidik dan membesarkan anak-anak sebaik mungkin tanpa perlu membanding atau membeza-bezakan mereka.

Beliau berkongsi  pengalaman mengendalikan kes seorang anak yang  masih berdendam dengan arwah bapanya. Menurut empunya diri, sejak kecil dia selalu dibeza-bezakan antara  adik beradiknya.

Baik dari segi akademiknya berbanding adik beradiknya yang lain. Sehingga  meninggalkan  trauma pada si anak tersebut. Parutnya masih berbekas sejak kecil sehingga membawa ke alam dewasa dan mempunyai anak sendiri.

‘Kita jangan melihat anak semuanya  negatif.  Paling tak bagus sekali kita membeza-bezakan anak kita. Anak nombor satu pandai, mendengar kata.  Sehinggakan ada anak berdendam dengan ayahnya.

“Walaupun umur sudah tua, si anak ini menangis-nangis dan bercerita bagaimana arwah ayahnya dulu selalu beza-bezakan anak-anak. Katanya dia yang paling tak pandai  dalam adik-beradik.   Adik -beradik lain semua pandai masuk asrama berbanding dia. Ayahnya cakap semua anaknya pandai kecuali dia seorang.  Si anak ini simpan dalam hati.

Pesan Haji Hushim lagi, usah beza-bezakan anak baik dari segi warna kulit, pencapaian akademik mahupun akhlak moral.

“Dalam banyak kes saya, akhirnya yang bela ibu bapa adalah anak yang tak pandai. Manakala yang pandai semua sibuk.

“Sebab tu jangan beza-bezakan kerana kesannya membawa kepada dewasa. Kerana itu ibu bapa kena kawal mulut dari mengeluarkan perkataan tak sepatutnya.  Budak ni akan simpan sampai dewasa,”jelasnya lagi.

Tonton video ini untuk mengetahui lebih detail tentang perkongsian ini. Semoga bermanfaat buat semua!


“Allahuakbar, Ayah Positif Covid-19 Tetap Hantar Anak Ke Taska!”. Janganlah ‘Selfish’.

Sebak baca apabila ada lagi disegelintir dikalangan kita masih bersikap pentingkan diri. Adakah mereka tidak alert bahawa kes setiap hari meningkat. Merujuk laporan hari ni, kes baharu bertarikh 6 Mei 2021 cecah  hingga 3,551!

Apabila ada lagi bersikap begini dan tidak mempunyai kesedaran dalam diri, agak sukar untuk mencapai penurunan jangkitan.

Sebagaimana perkongsian seorang doktor yang melahirkan rasa kecewa sikap segelintir yang telah dijangkiti.

Ayah baru didiagnos positif COVID-19. Tetap hantar anak ke TASKA. Besoknya bawa anak buat swab test, datang TASKA lambat sikit. Tapi tetap tak cerita dengan sesiapa. Lepas tu baru bagitahu semua cikgu dan mak ayah yang lain.

SIKAP TAK BERUBAH
Saya kan tak tahu lah apa masalah orang kita.
Ni bukan kes terpencil. Dah namanya kontak rapat, terus lah kuarantin kan diri bila dah diberitahu walaupun belum buat ujian pun lagi atau PKD masih tak telefon cari kita.
Bukan masih berjalan merata sementara nak menunggu ujian calitan nasofarinks.
Yang utama ialah asingkan diri dari orang lain dulu.

Bila ujian dah positif, sementara nak menunggu arahan Pejabat Kesihatan Daerah, tetap teruskan kuarantin. Duduk diam-diam dalam bilik, jangan bergaul dengan ahli keluarga.
Kalau negatif sekali pun, mesti kuarantin. Sebab mungkin tu waktu inkubasi.
Kena ulangi ujian swab pada hari ke-8.

PKP TAK BERKESAN JIKA SIKAP BEGINI
Jangan mengaruk bila kes semakin tinggi. PKP bagai takkan memberi kesan sebab rakyat kita masih ramai yang keras kepala. Mereka ni tak tular sebab bukan selebriti.
Kalau lah mereka ni kayangan, dah seMalaya dah mereka dapat maki hamun semua.
Malah, yang terkesan akibat perangai pentingkan diri sendiri ni, pun malas nak melayan.
Biarkan saja kelakuan begini. Paling banyak pun, bising kat WA sama sendiri.
Kalau saya, saya akan laporkan pada PKD terbabit tentang mamat yang degil nak mati tu.
Saya takkan bagi peluang. Sebab dia dah positif, boleh keluar rumah dan serahkan anak kat TASKA tu sangat tak boleh diterima dek akal.

Kalau anak tu positif, habis satu TASKA dah boleh menjadi kontak rapat.
Dah satu kerja KKM nak lakukan nasopharyngeal swab pada TASKA tu.
Ni namanya tak ada beban, batu digalas. Macam lah kakitangan KKM tak ada tugasan lain.
Menyusahkan semua orang. Dengki kot, anak dia kena menjalani swab, alang-alang meh lah biar kanak-kanak lain sertai sekali. Biar padan muka anak semua orang. Tapi si ayah tu, boleh lah lagi tersenyum macam kerang busuk kan. Bukan dia yang kena pakai PPE tengah panas terik buat swab. Ingat senang gamaknya nak mencalit belakang anak tekak kanak-kanak. Tak pasal kena 2 3 orang pegang budak tu.
Nampaknya rantaian jangkitan COVID-19 takkan putus sampai Abang Jamil ______.
Tahniah ya ayah.

Moga jadi iktibar.


Ibu-Ibu 40-An Nak  Kulit  Kembali Gebu Dan Licin, Guna 3 Bahan Ini Saja. Cukup Mudah!

Bukan sekadar golongan muda, bahkan wanita berusia juga boleh bergaya. Usia tidak menghalang seseorang untuk tampil menarik dan cantik asal kena pada caranya.

Untuk anda yang mengalami masalah bintik hitam, cuba petua yang diamalkan oleh seorang wanita berusia 43 tahun ini. Dia hanya menyapu campuran tiga jenis bahan semula jadi selama beberapa minggu dan wajahnya kembali mulus, gebu dan cerah berseri.

Rahsianya mudah sahaja, dengan campuran halia segar, cuka dan madu, wajah serta masalah bintik hitam yang ada akan hilang dalam masa beberapa hari sahaja.

Bahan-bahan:

Halia segar dipotong nipis

Sedikit cuka

Sedikit madu

Caranya:

1) Cuci halia hingga bersih. Masukkan dalam satu balang, tuangkan cuka dan tutup rapat balang tersebut.

2) Simpan balang tersebut ke dalam peti sejuk selama satu hari.

3) Kemudian, keluarkan dari peti sejuk dan masukkan madu secukupnya dan gaul hingga ia sebati. Tunggu 30 minit.

3) Ambil potongan halia itu dan usap pada bahagian wajah yang berbintik hitam. Biar selama beberapa minit dan bilas dengan air suam panas.

Inilah masker campuran halia, cuka dan madu semula jadi yang patut dicuba. Hasilnya dapat membantu kulit menjadi putih, gebu, cerah dan mulus tau. Jika mempunyai kulit muka yang sensitif, disarankan mendapat rujukan doktor terlebih dahulu.


Prihatin Nasib Rakyat Palestin, MUA Bellaz Sumbang RM20K Hasil Jualan Produk!

Menerusi perkongsiannya, Bellaz menderma sebanyak RM20 ribu kepada Persatuan Cinta Gaza. Perkongsian tersebut dimuat naik oleh Bella atau nama sebenarnya Nabilah Zulyadaini menerusi akaun facebook dan Instagramnya.

Pertama kali Syukur kehadrat ilahi diatas kurniaan rezeki pinjamannya buat saya dan keluarga…kedua syukur pada semua yg mana support bellaz membeli barangan dri Bellaz Beauty…tanpa anda xmungkin bellaz dpt sumbangkan buat saudara kita di palestin hampa bnyk support bellaz .

“Semoga ada pahala sumbangan buat kita semua…aminnn
Ya Allah ni la cara bantuan yg kami dapat lakukan walaupun jauh dari mereka…kau lindungilah mereka saudara2ku di palestine…aminn

Sapa yg mencari account mna yg nak di bankin nk bantu bellaz ada letak di bawah nnti share kt kwan2 yg mncari ..


25 Manfaat Cuka Untuk Bersihkan Perkakas Rumah. Tak Percaya? Jom Ibu-Ibu Try!

Ini tip mudah ketika membersihkan rumah, tidak perlu keluar belanja yang banyak.Cepat dan mudah terutama buat suri rumah dan juga untuk ibu-ibu bekerja yang sibuk.

Hanya dengan cuka, banyak manfaat yang anda peroleh. Tip ini dikongsikan oleh Puan Shida Rahman. Nak tahu jom semak!

Ada 25 petua kat bawah ni yang boleh ibu-ibu cuba sendiri di rumah.

1. singki atau tombol paip ‘chrome’ yang diseliputi daki putih seperti kapur.

Sental menggunakan bahan campuran 2 sudu besar ‘garam’ dan 1 sudu kecil ‘cuka’.

2. Bersihkan meja atau ‘Counter Top’ dan membuatkannya berbau harum semula.

Lapkan dengan kain yang telah direndam dalam cuka pekat.

3. Bersihkan dan mewangikan saluran paip singki dan lubang paip lantai.

Tuangkan 1 cawan baking soda, kemudian 1 cawan cuka panas. Biarkan selama 5 minit dan akhir sekali tuangkan air panas.

4. Menghilangkan bau pada tong sampah atau tempat pengumpulan sampah

Tuangkan sehingga rata ½ cawan Serbuk-penaik (baking soda) dan ½ cawan cuka. Biarkan selama 5 minit dan bilas menggunakan air panas.

5. Cuci Microwave oven.

Campurkan ½ cawan cuka dengan ½ cawan air dalam mangkuk mesra microwave. Didihkan campuran itu di dalam microwave oven sehingga mendidih selama beberapa ketika. Bahan-bahan makanan yang terlekat akan tertanggal dan bau busuk akan hilang. Lap dengan kain sehingga bersih.

6. Bersihkan rak dan dinding dalam peti ais

Lap menggunakan kain yang di celupkan ke dalam campuran cuka dan air biasa.

7. Bersihkan daki dan kotoran di atas peti ais.

Gunakan cuka pekat dan lap menggunakan kertas tisu atau kain.

8. Bersihkan pintu oven daripada selaput minyak.

Sapukannya dengan cuka pekat. Biarkan pintu oven terbuka selama 10 ke 15 minit sebelum mencuci dengan span.

9. Mengembalikan semula seri pada gelas yang telah pudar.

Rendamkan kain atau kertas tisu tebal ke dalam cuka pekat dan bungkus peralatan gelas tersebut menggunakannya. Biarkan seketika dan akhirnya bilas.

10. Tanggalkan daki yang melekat pada cawan.

Sental dengan perlahan menggunakan garam atau serbuk-penaik.

11. Menghilangkan daki dan bau hapak pada bekas plastik.

Lap menggunakan kain yang telah dibasahkan dengan cuka.

12. Menghilangkan kesan bau pada bekas makanan.

Masukkan sekeping roti yang telah direndam dalam cuka dan biarkan semalaman.

13. Menghilangkan kesan daki dalam ruang sempit pada balang kaca, pasu bunga kaca, botol dan lain-lain.

Rendamkan dalam cuka untuk beberapa ketika dan bersihkan menggunakan beras atau pasir bagi menanggalkan daki. Ulangi beberapa kali jika perlu.

14. Menghilangkan bau cebisan kuah atau makanan yang telah basi dari dalam peti sejuk.

Bersihkan kawasan yang terkena dengan air dan sabun. Sembur atau renjiskan kawasan tersebut dengan cuka pekat dan keringkan menggunakan kain lembap. Isikan satu bekas kecil dengan ‘serbuk penaik’ dan letakkan di dalam peti sejuk selama beberapa hari.

15. Untuk menanggalkan tanda harga, decal atau label pada bekas.

Bungkus atau tutup dengan kain yang telah direndam dalam cuka. Biarkan semalaman dan tanda harga akan tanggal.

16. Membersihkan bahagian roda pada alat pembuka tin.

Cuci dengan menggunakan cuka pekat dan berus gigi terpakai.

17. Membersihkan minyak pada ‘exhaust fan’ atau cooker hood atau oven.

Celupkan sponge ke dalam cuka pekat dan sapu bahagian berminyak sehingga bersih.

18. Untuk menyegarkan bilik air.

Campurkan 1 sudu kecil soda bikarbonat, 1 sudu kecil cuka dan 1 cawan air. Masukkan ke dalam penyembur dan semburkan campuran tersebut di sekitar bilik air.

19. Membersihkan tompokan kotoran pada karpet.

Campurkan 2 sudu kecil ‘cuka’, ¼ garam atau soda bikarbonat. Gunakannya untuk menyental kesan kotoran pada karpet dan biarkan kering. ‘Vacum’ karpet tersebut pada keesokkan harinya.

20. Membersihkan gunting yang melekat (selepas menggunting cellotape etc.).

21. Membersih serta menghilangkan bau air kencing di atas tilam.

Campurkan sedikit cuka dan air dan gunakan kain untuk lapkan tompokan air kencing di atas tilam. Kemudian, renjiskan kawasan tersebut dengan ‘baking soda’. Biarkan kering buat seketika. Berus atau vakum selepas kering.

22. Membersihkan peralatan perak, gangsa dan pewter yang tercemar.

Campurkan garam dan cuka dengan sukatan yang sama dan jumlah yang sesuai. Gunakan campuran ini untuk menggilapkan peralatan perak, gangsa dan pewter tersebut.

23. Menanggalkan tompokan hitam di dalam periuk aluminium.

Campurkan 1 cawan Cuka dan 1 cawan air. Masukkan kedalam bekas aluminium tersebut dan panaskan campuran cuka dan air sehingga mendidih. Kesan tompokan hitam akan tanggal.

24. Menghindarkan semut.

Semburkan cuka pekat di kawasan di luar pintu, tingkap, sekeliling peralatan atau di kawasan yang sering di hurungi semut.

25. Memulihkan sponge atau pengelap pinggan.

Rendamkan di dalam air dan masukkan ¼ cawan cuka kedalamnya. Biarkan terendam selama semalaman.

Moga bermanfaat untuk semua.


Kuku Berkilat & Tangan Lembut, Ni Cara Paling Mantap Kena Buat!

Ternyata minyak zaitun bukan sahaja digunakan untuk masakan, malah manfaatnya dalam penjagaan kecantikan memang tidak dapat dinafikan. Selain baik untuk rambut dan kulit, tahukah anda dengan minyak zaitun juga dapat menjaga kuku lebih sihat dan bersinar.

Cara merawat kuku dengan minyak zaitun ini sebenarnya cukup mudah, hanya dengan  merendam kuku anda pada minyak tersebut, sudah nampak kesannya. Minyak zaitun dipercayai boleh memberikan kepadatan dan menguatkan jika kuku anda mudah patah. Rendamlah kuku anda dengan minyak zaitun yang telah dicampur dengan air suam setiap dua hari sekali selama 15 minit.

Dan ini pula petua yang diamalkan oleh Noorzera Aish, yang juga sama menggunakan minyak zaitun tapi sedikit berbeza caranya. Ini apa yang telah dikongsikan olehnya di akaun fb miliknya.

Menurutnya dengan hanya menggunakan minyak zaitun dan ubat gigi telah menampakkan kukunya lebih bersinar malah kulit tangannya juga menjadi lembut.

Bahan-bahan:

ubat gigi
olive oil/Minyak kelapa dara

Cara buat :

Selain itu,  apa kata dalam menjaga kesihatan dan kecantikan kuku, amalkan juga beberapa petua yang mudah ini. Jom semak!

Bawang Putih

Kupas kulit bawang putih dan bersihkannya. Tumbuk sehingga lumat dan gosokkan bawang putih tadi ke atas kuku. Cuci dengan air sehingga bersih.

Kuku akan lebih berkilat dan dalam masa yang sama bawang putih boleh menguatkan struktur kuku. Ia baik dalam mengatasi masalah kuku mudah rapuh.

Limau NipisCaranya cukup mudah, dimana anda perlu potong limau nipis kepada dua bahagian. Gosokkan ke atas kuku serta biarkannya selama beberapa minit. Kemudian barulah dibilas dengan air. Amalan ini jika dilakukan secara rutin dapat memastikan  kuku sentiasa cantik dan sihat.

Belimbing Buluh

Lemon

Kandungan vitamin C yang tinggi dalam lemon mampu membuatkan kuku tampak lebih cantik dan berkilat.  Hiris beberapa kepingan buah lemon. Sapukan hirisan lemon di atas kuku untuk beberapa minit. Bilas dengan air. Amalan ini boleh membantu dalam mengatasi kuku yang kekuningan.

Kulit Tembikai

Percayalah yang kulit buah tembikai boleh memberikan efek kuku yang lebih berkilat dan bersih. Caranya adalah dengan menggosok kulit buah tembikai ke atas permukaan kuku. Biarkan ia mengering. Cuci dengan air sehingga bersih.

Ekstra info

Mungkin ada yang pernah terbaca tentang warna kuku dan bentuk kuku akan menunjukkan kesihatan seseorang. Antaranya, jika kuku kelihatan terlalu putih menandakan seseorang itu menghadapi kegagalan buah pinggang. Manakala jika kuku terlihat kekuningan, ini biasanya berkaitan dengan penyakit pernafasan seperti bronkitis kronik. Kuku kelihatan menebal dan pertumbuhannya perlahan dan sekali gus menyebabkan kuku tersebut berubah menjadi warna kuning.

Jika ada lekuk melintang di bahagian tengah-tengah kuku, di mana lekukan itu dikenali sebagai BEAU. Lekukan ini akan berkembang di bawah kutikel apabila pertumbuhan kuku terganggu oleh keceraan atau penyakit yang teruk.

Manakala jika kuku berbintik yang terhasil daripada lekukan kecil di atas kuku, ini sering dikaitkan dengan masalah kulit psoriasis dan beberapa keadaan autoimun. Begitu juga halnya jika kuku terlihat seakan sudu di mana kuku nipis dan melengkung keluar, ini dikaitkan dengan masalah anemia iaitu kurang zat besi.

Jadi bagaimana bentuk kuku yang sihat?


Anak Aktif Jadi Pasif, Rupanya ‘Makan Hati’ Ibu Ayah Pilih Kasih. Ini Jawapan Ustaz Azhar Idrus!

Lumrah dalam keluarga, bila nampak adik beradik lain diberi keutamaan, mula rasa terpencil dan terasa hati rasa seakan ibu ayah pilih kasih antara anak-anak.

Misalnya layanan istimewa diberikan kepada abang kerana dia anak sulung dan paling cemerlang prestasi akademik berbanding adik-beradik lain. Manakala yang lain pula tidaklah sebijak seperti Abang Long tadi. Dan dari situ bermulalah bibit-bibit terasa hati. Atau layanan istimewa misalnya masakan kegemaran Abang Long lebih diutamakan, apa jua kehendak dan permintaannya dipenuhi dan bermacam-macam lagi.

PILIH KASIH ANTARA ANAK-ANAK

SOALAN :

Apakah hukumnya ibu bapa yang pilih kasih kepada anak-anaknya?

JAWAPAN :

Hukum ibu bapa pilih kasih di antara anak-anak adalah dilarang oleh agama.

Yang dimaksudkan pilih kasih yang dilarang ini ialah pada perkara zahir yaitu melebihkan pemberian nafaqah atau hadiah atau seumpamanya daripada yang bangsa zahir kepada sebahagian anak yang dia kasih.

Ada pun hati lebih kasih kepada sebahagian anak maka ia tidak termasuk yang dilarang kerana hati manusia tidak boleh untuk menyamakan perasaan kasih kepada semua.

Telah diriwayatkan daripada Nu’man bin Basyir r.a. berkata :

انْطَلَقَ بِي أَبِي يَحْمِلُنِي إِلَى رَسُولِ اللَّهِ صَلَّى اللَّهُ عَلَيْهِ وَسَلَّمَ فَقَالَ : يَا رَسُولَ اللَّهِ اشْهَدْ أَنِّي قَدْ نَحَلْتُ النُّعْمَانَ كَذَا وَكَذَا مِنْ مَالِي ، فَقَالَ : أَكُلَّ بَنِيكَ قَدْ نَحَلْتَ مِثْلَ مَا نَحَلْتَ النُّعْمَانَ؟ قَالَ : لَا . قَالَ : فَأَشْهِدْ عَلَى هَذَا غَيْرِي ثُمَّ قَالَ : ( أَيَسُرُّكَ أَنْ يَكُونُوا إِلَيْكَ فِي الْبِرِّ سَوَاءً ؟ قَالَ : بَلَى ، قَالَ : فَلَا إِذًا

Artinya : “Aku berangkat bersama bapaku kepada Rasulullah saw maka kata bapaku : Wahai Rasulullah. Sungguhnya aku telah memberikan pemberian akan Nu’man suatu dari hartaku. Lalu sabdanya : Adakah semua anak-anakmu kamu beri sebagaimana kamu beri kepada Nu’man? Kata bapaku : Tidak. Jawab Rasulullah : Bersaksilah atas ini oleh selainku kemudian berkata : Adakah kamu suka sekiranya semua anak-anakmu sama-sama berbuat baik kepadamu? Jawab bapaku : Ya. Kata Rasulullah : Kalau begitu jangan buat begini.” (Hadith Imam Muslim)

Dan pada riwayat yang lain Rasulullah saw berabda kepada bapa Nu’man :

فَاتَّقُوا اللَّهَ وَاعْدِلُوا بَيْنَ أَوْلَادِكُمْ

Artinya : “Maka hendaklah kamu takut akan Allah dan hendaklah kamu berlaku adil antara anak-anakmu.”

wallahua’lam

Sumber :Ustaz Azhar Idrus


“Anak Ajak Main Pondok-Pondok, Masak-Masak.” Gelagat Lelaki Ni Jadi ‘Emak’ Layan Anak Buat Netizen Terhibur!

Lucu tapi ada pengajaran disebalik situasi ini. Betapa PKP atau Perintah Kawalan Pergerakan ini membawa seribu satu makna buat kita semua.

Jika sebelum ini, ibu bapa tiada masa untuk melayan anak-anak bermain. Jika ada sekalipun jarang sekali dapat santai sebegini. Ada banyak hal lain yang perlu diuruskan, tetapi berbeza hari ini.

Ibu bapa dapat bermain dan meluangkan masa sepenuhnya melayan karenah anak-anak. Yang pasti anak-anak paling gembira dan bahagia. Itulah ‘manisnya’ disebalik kedukaan disebabkan oleh Wabak Covid-19 ini.

Satu hiburan yang cukup  menggembirakan di saat semua tidak boleh ke mana-mana atas perintah #stayathome.

Duk gumah anak ajak main pondok2 la,main anak patung la,main masak2 la dia ckp papa jadi emak aku ye kn ye,sampai tergolek mak ko koje kn ye.

penat layan ko org ni.ape ko bt dgn papa ni nak oiii ni cuti tambah lg ape lg ko ajak papa main.

Yang kelakarnya si ayah ini terlentang kepenatan dek melayan anak-anaknya bermain pondok-pondok. Walaupun penat tetapi itulah momen yang cukup manis dan indah untuk  yang menjadi kenangan apabila anak-anak besar kelak. Yang lebih penting lagi ikatan ayah-anak lebih erat.


Gabungkan Puasa Enam, Mungkin Ada Yang Masih Keliru!

Syawal terus berlalu bersama begitu banyak momen indah tercipta saat meraikan lebaran bersama sanak saudara dan rakan taulan.

Menyemarakkan lagi kehadiran Syawal tentunya kita tidak mahu melepaskan untuk merebut pahala dengan berpuasa enam.

Pun begitu, ketahui dulu penerangan berkenaan menggabungkan puasa enam dengan puasa ganti daripada mufti Perlis Dr Mohd Asri Zainul Abidin . Jom fahaminya.

GABUNG PUASA SUNAT DENGAN PUASA WAJIB?

Seseorang berkata : Saya ada cara yang tersendiri untuk mengaut pahala yang banyak tanpa perlu melakukan ibadah seperti orang lain. Bagaimana? Kata beliau : Saya pilih Bulan Ramadhan untuk saya bermusafir ke luar negara bagi urusan bisnes saya. Orang musafir boleh buka puasa dan ganti selepas Ramadhan. Bila Bulan Syawal saya ganti dan niat puasa enam Syawal sekali. Pahalanya kata ustaz sama seperti pahala orang puasa enam. Jadi, kalau orang lain berpuasa sebulan campur enam hari baru dapat pahala bagaikan setahun puasa, sedangkan saya hanya puasa Ramadhan termasuk ganti, dapat pahala yang sama.

Saya tersenyum kepadanya. Saya kata: Walaupun saya tahu ada ulama yang berpendapat sedemikian, namun saya percaya Allah Maha Bijaksana lagi Adil tidak akan menyamakan antara dua amalan yang ternyata berbeza. Saya akur ada perbezaan pendapat namun saya tidak bersama dengan pendapat seperti itu. Saya percaya bahawa ajaran Islam itu penuh dengan lojik dan munasabah yang kuat. Allah itu Maha Halus penilaianNYA lagi Adil. Jika tidak, ramai yang akan mencari ruang keizinan (rukhsah) berbuka puasa pada Bulan Ramadan dan diganti enam hari pada Bulan Syawal. Atas alasan pahalanya sama seperti puasa setahun tanpa perlu berpuasa sebulan dan enam hari.

Saya bertanya kepadanya: Bolehkah saudara membayar hutang kepada pihak yang saudara berhutang dengan niat sedekah sekali kepadanya, padahal jumlahnya sebanyak jumlah hutang sahaja? Munasabahkah begitu?!!

Dia diam.

Bukan semua boleh digabungkan.

Bolehkah saudara gabung solat sunat Subuh dua rakaat dengan solat fardu Subuh itu sendiri? Niat aje solat sunat bersekali dengan solat fardu macam puasa enam diniatkan gabung dengan puasa wajib. Dapat pahala sama? Maka dua rakaat fardu Subuh dapat pahala sunat Subuh sekali tanpa perlu lagi solat sunat subuh?!

Begitu? Mudah sekali. Maka banyaklah nanti yang akan digabungkan. Pastinya tidak semudah itu.

Saya kata, apatah lagi apabila kita lihat riwayat secara jelas menyatakan Nabi s.a.w bersabda

مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ، كَانَ كَصِيَامِ الدَّهْرِ
“Sesiapa yang berpuasa ramadhan, kemudian dia susulinya dengan enam hari dari Bulan Syawwal, maka ia bagaikan puasa sepanjang masa (tahun)” (Riwayat Muslim, Ahmad, Abu Daud, al-Tirmizi, Ibn Majah dll).

Ertinya puasa Ramadan dahulu kemudian diikuti dengan enam hari pada Bulan Syawal.

Ibadah memerlukan kesungguhan dan bukan andaian.

Saya tidak bersama dengan pendapat itu, namun terpulang kepada saudara. Akhirnya, ia antara saudara dengan Allah jua.


Berhenti Merokok Pada Ramadan. Ikut Saranan KKM.

Tidak lama lagi kita akan menyambut bulan mulia iaitu bulan Ramadan. Dalam pada masa yang sama Perdana menteri telah mengumuman PKP terus dilanjutkan sehingga awal Ramadan, pastinya kita semua tidak boleh merasai suasana solat tarawih di masjid.

Namun begitu, pastinya kita masih berpeluang untuk merebut pahala menunaikan solat tarawih di rumah bersama keluarga tercinta. Di samping itu, pada bulan ini bagi ketua keluarga atau individu yang merupakan perokok inilah peluang untuk belajar berhenti merokok.

Bukan mudah untuk seorang perokok yang sudah bertahun lamanya merokok untuk berhenti atau mengurangkan jumlah rokok yang diambil. Namun, masih ada caranya untuk mengatasi masalah ini.

Ikuti saranan panduan oleh Kementerian Kesihatan Malaysia (KKM) berhenti merokok pads bulan Ramadan.

PELUANG BERHENTI MEROKOK PADA RAMADAN

Ramai perokok mencari-cari kaedah terbaik untuk berhenti merokok. Bulan Ramadandilihat sebagai peluang terbaik kepada perokok untuk cuba berhenti merokok kerana mereka akan bebas daripada merokok selama lebih kurang 14 jam berpuasa pada siang hari sepanjang Ramadan.

Ada dalam kalangan perokok ini sedar bahawa kesan negatiftabiat merokok boleh memudaratkan diri sendiri mahupun ahli keluarga yang tinggal bersama. Namun, cubaan untuk berhenti merokok ini bukanlah sesuatu perkara yang mudah dilakukan kerana kesan ketagihan nikotin adalah amat ketara terutamanya pada peringkat awal cubaan untuk berhenti merokok.

Rokok merupakan produk tembakau. Terdapat lebih4,000 bahan kimia yang yang terkandung dalam asap rokok. Nikotin merupakan bahan kimia utama yang memberi kesan ketagihan dalam rokok. Ia merupakan sejenis bahan aktif yang dapat merangsang otak dan menyebabkan ketagihan. Antara bahan lain yang terdapat dalam rokok adalah seperti tar, amonia, arsenik, kadmium, karbon monoksida, formaldehid, metanol dan pelbagai lagi.

Apabila seseorang itu menghisap sebatang rokok, 1-2mg nikotinakan diambil atau dibawa masuk ke dalam tubuh. Sifat nikotin ini sungguh unik dan ia boleh sampai terus ke otak dengan cepat melalui pertukaran gas di paru-paru ke dalam darah. Nikotin akan mencetuskan beberapa tindak balas kimia di otak yang boleh menyebabkan rasa seronok. Namun ransangan ini hanya seketika, apabila paras nikotin mula berkurangan dalam badan, perokok akan mula berasa tegang dan gelisah. Bagi mengatasi masalah ini, perokok akan menyalakan rokok dan menghisapnya bagi mendapatkan nikotin dan mengekalkan kesan seronok itu semula.

Walau bagaimanapun, melalui keberkatan bulan Ramadan ini, hasil kajian mendapati 95% perokok muslim menyatakan bahawa mereka lebih mudah untuk berhenti merokok ketika dalam bulan Ramadan. Faktor ini mungkin disebabkan berpuasa selama hampir 14jam sehari dan perokok berjaya mengawal diri mereka daripada tabiat merokok. Baki 10 jam lagi pula diisi dengan waktu tidur (sekitar 6jam) dan aktiviti selepas berbuka dan beribadat seperti solat tarawih di masjid (sekitar 4 jam). Ini bermakna perokok hanya perlu mengawal diri mereka agar terus kekal bebas merokok untuk sekitar 4 jam sahaja selepas berbuka.

Faktor ini membolehkan perokok mampu meninggalkan rokok semasa bulan Ramadan memandangkan masa untuk menghisap rokok terlalu singkat. Tambahan pula, niat untuk merokok boleh dikawal dengan keazaman yang tinggi. Namun ada juga perokok yang gagal mengawal diri dan akan menghisap rokok semasa waktu selepas berbuka dan sebelum tidur. Keadaan ini mungkin disebabkan oleh amalan perokok yang terus menghisap rokok sebaik sahaja waktu berbuka, pengaruh rakan yang menghisap rokok selepas solat tarawih dan selepas bersahur.

Keazaman diri yang tinggi untuk berhenti menghisap rokokketika waktu selepas berbuka, sebelum masuk tidur dan selepas bersahur adalah penting untuk memastikan seorang perokok berjaya untuk berhenti merokok pada bulan Ramadan.

Niat baik untuk berhenti menghisap rokok ketika dalam bulan Ramadan ini perlu dikongsikan bersama-sama dengan orang terdekat. Sokongan mereka akan meningkatkan dan mengekalkan semangat perokok untuk terus kekal bebas merokok sepanjang bulan Ramadan.

Antara tip lain yang boleh diamalkan oleh seseorang individu untuk berhenti merokok adalah menjauhkan diri daripada bahan, perkara atau keadaan yang boleh mengingatkan diri kepada rokok. Contohnya buang semua baki rokok, bekas abu rokok dan pemetik api yang ada.

Perokok juga boleh amalkan tip 8M untuk membantu mereka dalam proses menahan diri daripada merokok:
I. Melengah-lengahkan diri setiap kali teringat untuk merokok semula
II. Menarik nafas panjang setiap kali teringat untuk merokok
III. Minum segelas air setiap kali terfikir untuk merokok (Bukan air bergula)
IV. Membuat sesuatu seperti melakukan ibadat solat tarawih bagi mengalih perhatian daripada menghisap rokok
V. Mengunyah sesuatu seperti gula-gula getah agar perhatian terhadap rokok dikurangkan
VI. Membasahkan tangan agar menghalang diri daripada memegang rokok. (Perokok tidak memegang rokok dalam keadaan tangan yang basah)
VII. Melakukan senaman ringan
VIII. Memohon doa agar dikuatkan azam untuk berubah kepada seseorang yang bebas rokok.

Perokok yang ingin terus kekal bebas rokok perlu terus memohon doa kepada Allah agar dikuatkan azam dan usaha mereka untuk berhenti merokok. Seseorang itu perlu yakin Allah akan membantu mereka pada bulan yang penuh keampunan ini agar mereka mampu mengatasi gejala ketagihan nikotin dan kesan penarikan.

Gejala penarikan yang mungkin dialami semasa berhenti merokok adalah seperti pening, batuk, gangguan tidur, gangguan kosentrasi dan perasaan resah gelisah. Namun gejala penarikan ini akan berkurangan dalam masa 3 hingga 14 hari selepas seseorang itu bebas daripada merokok. Oleh itu, sokongan daripada orang disekeliling memainkan peranan yang penting untuk membantu meningkatkan keazaman seseorang itu agar bertahan terus tidak merokok.

Kesimpulannya, individu yang merokok digalakkan untuk mengambil peluang pada bulan Ramadan yang penuh keberkatan dan keampunan ini untuk berubah menjadi individu yang berjaya berhenti merokok buat selamanya. Pihak Kementerian Kesihatan Malaysia juga ada menyediakan perkhidmatan Klinik Berhenti Merokok. Orang awam boleh rujuk ke hospital atau klinik kesihatan berhampiran untuk mendapatkan khidmat nasihat dan rawatan untuk berhenti merokok daripada profesional kesihatan yang terlatih.

Sebarang pertanyaan lanjut berkaitan ubat-ubatan, pesakit atau orang awam boleh menghubungi Pusat Panggilan Farmasi Kebangsaan (National Pharmacy Call Centre) melalui talian 1800-88-6722,Isnin hingga Jumaat, 8 pagi hingga 5 petang.


Tak Sampai Hati Tengok Hayder Merengek Minta Lion. Aksi Comel Hayder Ketika Live Curi Perhatian

Pasangan sejoli iaitu Eyza Hazali dan suaminya memang selalu menjadi tajuk berita kerana kecomelan anak lelaki sulung mereka Muhamad Hayder.

Saban hari banyak perkembangan tentang kecomelan anak lelaki sulung Eyra itu yang memang mencuit hati sesiapa sahaja yang menontonnya. Walaupun masih kecil tetapi Hayder mempunyai ramai peminatnya yang tersendiri.

Sebuah rakaman video telah dirakam dan dimuatnaik oleh ramai peminat Hayder semalam apabila adik Hayder telah dihadiahkan banyak “gift ,coin dan lion” semasa sedang siaran langsung di aplikasi Tik Tok.

Walaupun telah mendapat hadiah Lion dari seorang pengguna yang dikenali sebagai “Tok Mat” tetapi Hayder masih tidak berpuas hati dan merengek, setelah itu Tok Mat telah menghadiahkan seekor lagi lion dan ianya membuatkan Hayder tersenyum.

Di akhir video tersebut, Hyder meminta Lion lagi namun ada yang seseorang telah mencadangkan agar Hyder tengok lion di youtube sahaja.

Comelnya Hyder. Tak sampai hati tengok Hayder merengek.

Video:

Menjengah ke ruangan komen, ramai warganet yang turut teruja apabila Hayder mendapat banyak hadiah pada malam itu dan berpendapat yang mesti Tok Mat sukakan Hayder kerana harga lion adalah mahal dan kalau dapat seekor sahaja sudah mencukupi.


“Tak Sangka, Akak Bagi Anak-Anak  Pada Puaka Untuk Dijaga.” Ibu Ini Syak Arwah Anak Didera Kini Menuntut Keadilan.

Berat mata meandang, berat lagi bahu yang memikul. Ibu mana yang dapat menerima kehilangan insan yang disayangi sekelip mata sahaja. Si kecil yang sihat dalam jagaan, namun kini pergi tak kembali gara-gara perbuatan yang tidak bertanggung jawab orang lain.

Ini kisah ibu kepada dua beranak yang menceritakan bagaimana anak keduanya meninggal dunia akibat perbuatan pengasuhnya yang tidak bertanggung jawab. Ibu muda ini mahukan keadilan supaya kematian anaknya bernama Yuri tidak sia-sia selain bagi memastikan tiada lagi kanak-kanak lain yang menerima nasib sama.

Akak mempunyai 2 orang anak bernama Ryu dan Yuki. Akak ni orang berniaga online dari rumah, suami pula rakan kongsi sebuah kantin di UiTM jengka. Oleh kerana ekonomi suami dan akak yang tak berapa bagus, akak pun terpaksa mencari kerja . Cari punya cari maka dapat ler kerja Japanese speaker customer service bagi sebuah syarikat penerbangan.

Akak mula bekerja pada 12 March 2018. Oleh kerana tidak tahu dan pertama kali mencari pengasuh jadi kami mencari di faceboook iaitu Kelab pengasuh Selangor dan Kuala Lumpur. Yang paling dekat adalah seorang pengasuh yang bernama Norhafizah Laily Tajuddin (Fiza) di Puncak Perdana.

Akak dan suami melawat dulu rumah Norhafizah dan mendapati beliau ada 3 orang anak yang masih kecil berumur 4 tahun ,2 tahun dan setahun kesemua lelaki. Anak lelaki akak pula Ryu berumur 3 tahun dan baby Yuki 10 bulan. Oleh kerana dia ada anak2 kecil, keadaan rumah masa tu pun bersih {maybe dia dah kemas siap siap sebelum kami datang nak kenal} dan tambahan pula dia bercakap dengan lemah lembut, jadi akak rasa dia adalah calon sesuai.

Pada 16hb March 2018 akak mula tinggalkan anak anak bawah jagaan Norhafizah. Cerita bermula pada 19hb March dimana akan mula perasan ada lebam2 pada Yuki dan Fiza bagi alasan Yuki terjatuh dan lengannya biru sbb diheret oleh budak- budak yang tengah main. Akak yang baru balik dan PENAT BEKERJA tidak mengesyaki apa2. Mungkin TIDAK BOLEH BERFIKIR secara logik kerana terlalu penat. Pada 22 March pula ada kesan lebam pada pinggang Ryu dan Fiza mengatakan Ryu bergaduh dengan anak-anaknya. Akak tanya samada dia ada pukul anak akak tetapi dia menafikan dengan bersumpah dia tak buat perkara yang macam tu dan berjanji akan lebih berhati2 menjaga anak akak. Akak tanya lagi, Betul ke tak da pukul atau tangan budak2 ni? Sebab Ryu citer Fiza pukul dia. Fiza jawab,”Alah kak,time depa bising2 rebut mainan tu ,mmglah. marah pun takat marah anak, pukul pun gitu2 bagi takut je, xda la sampai nak mendera”.

Pada akhir-akhir bulan March, Fiza mengambil lagi 2 org anak asuhan,adik beradik yang berumur 2 tahun bernama Adam dan setahun bernama Aira. Tanpa beritahu kat akak sepatah pun.Sedangkan dia TAHU masa akak cari pengasuh, mmg akak cari yang tak da jaga anak orang lain.Akak dah mula risau kerana ramai sangat, bila akak bertanya kepada Fiza, dia kata tak da masalah, boleh uruskan lagipun dia mmg xada bt apa yang lain dan itu saja mata pencariannya. Jadi akak masih percaya lagipun kalau akak hantar nursery keadaan pun sama juga.

Pada 20hb April ada kesan lebam di dahi Yuki dan perut Ryu. Fiza minta maaf kepada akak katanya terjatuh sofa dan Ryu pula bergaduh dgn Adam {anak parent satu lagi} ketika tu dia tengah solat. Jadi pada malam tu saya mula mencari baby sitter yang lain. Pada 23hb April pula ada kesan lebam di tengkuk kiri kanan dan kemaluan Yuki. Fiza kata dia sental daki Yuki terlalu kuat dan tinggal bekas.Takkanlah baby punya leher berdaki kut…Hati saya dah mula ragu2 dan mula mengesyaki yang bukan-bukan.

Pada 25hb April akak mintak adik lelaki akak mengambil Ryu dan Yuki kerana akak masih di tempat kerja dan mungkin terlambat sikit dari hari biasa. Biasanya 4.30 ptg habis kerja akak terus pergi ambil anak-anak. Adik akak bagi salam, tengok pintu memang terbuka dan TERNAMPAK FIZA PUAKA DENGAN SEBELAH TANGAN MENYENTAP LENGGAN BABY AIRA yang berumur setahun (iaitu adik kpd Adam, anak asuhan parent yang lain) DAN MENGHERETNYA dari depan pintu ke tengah ruang tamu.

Sejak hari itu akak tidak lagi meletakkan anak akak dengan Fiza dan adik ipar akak tolong menjaga anak akan buat sementara waktu. Yang peliknya Fiza tak bertanya sepatah pun kenapa akak tak letak anak akak dengannya dah. Akak minta no contact n fb Mak Aira, tapi Fiza tak bagi. Akak bercadang untuk menghubungi Mak Aira untuk bagitau kejadian anaknya diheret. Akak juga nak melaporkan kepada pihak polis kesan2 lebam anak akak sepanjang penjagaannya. Sesambil tu akak jenguk2 jugak Taska Atau babysitter atau Bibik sana sini.

Malang sekali, kedua – dua anak akak telah mula demam2 pada 26hb April 2018. Akak bawa anak-anak ke klinik. Akak teringat, sebelum akak keluarkan anak-anak dari jagaan Fiza, Fiza ada tanya Akak.. “Eh kak…Yuki ni mmg jenis kejap2 demam ya?’(Rupanya dia dah prepare diri siap2 supaya senang nak salahkan kita kalu anak tak sihat..padahal blakang aku lemau kau balun budak2 ni semua. Pandai ko blakon tnya tu ni) Anak akak kalau ada tak sihat je, akak akn ambil cuti dan takkan letak kat dia, sbb tahu ramai anak lain lagi dalam rmh tu. Akak perasan, sejak akak letak anak- anak dibawah jagaan Fiza, anak-anak kerap panas badan on off, makin kurus dan muka start nampak pipi cengkung. Bila ditanya anak –anak makan tak? Dia jawab anak- anak makan banyak. Sedangkan setiap kali dah ambil, anak-anak makan mcm lahap kelaparan. Yuki ,akak bekalkan breastmilk, bila kita check tengok breastmilk bekal freeze tak bergerak, tanya kenapa? Fiza jawab, Yuki tak nak minum, dia nak minum air kosong je. Baby kut lagi…takkan taknak susu kan?

Pada 5hb May 2018 Yuki dan Ryu demam lagi dan dimasukan ke KPJ Selangor. Pada 13 MAY Yuki meninggal dunia di KPJ Selangor, sedih dan pilu hati akak hanya tuhan saja yang tahu. Akak whatsaap kat Fiza pada 14MAY jam 2:26ptg ,bagi gambar Yuki dah meninggal,gambar jenazah,tanpa apa2 komen,nak tengok reaksi Fiza, dia buka whatsapp jam 3ptg,hari yang sama,online,blue tick,tapi dia boleh buat tak tau!!!

Lps 5 jam baru dia reply{reply wasap ya,bkn call} tanpa rasa terkejut atau rasa sedih {anak asuhan kan..anak- anak pun panggil dia dgn panggilan MAK} Nak tahu apa wasap reply dia? “Innalillahiwainnailahiroji’un Takziah kak…Semoga Yuki ditempatkan di syurga adnin”…..akak berdebar dan speechless…..hati rasa remuk.

Lps tu Akak dah mula suspect yang dia mmg dah tau perbuatan yang dia rahsiakan dari kami tu, sesuatu yang MMG KEJAM dan DILUARJANGKAAN parents.Dengan kesan kesan lebam di badan anak-anak asuhan semua tu. Sebab tak puashati, Akak post dalam FB di beberapa kelab pengasuh untuk nak dapatkan nombor mak Aira, dan akhirnya dapat juga. Ramai parents yang bertanyakan dekat Akak apa yang terjadi dan kenapa pengasuh tu tak nak bagi nombor mak aira.

Selepas akak post di Fb Kelab pengasuh,ramai parent di area yang sama, yang nak letak anak di bawah jagaan Fiza,tetapi tak tahu perangai sebenar Fiza, {Asal Fb Fiza : FIEZA NHL, then lps Yuki Meninggal dia punya Fb : NHL LONG.Dan Lps dah dapat warning dari JKM, jangan buat lagi babysitter sbb dah ada 2 report polis atas dia,dia buka lagi iklan cari anak asuhan bawah FB : MAK LONG }.

Even Yuki dah meninggal pun,even JKM dan penguatkuasa dah dtg rumah dia,bagi warning pun, Fiza masih berleluasa buat iklan cari anak asuhan dgn guna fake FB dgn no telefon yang berlainan. Buat setakat ni Akak dah selamatkan 3 parents yang mmg dah berhubung dan dah pergi jumpa Fiza untuk letak ank.

Ada parent yang dah pergi bagitahu akak, dahi anak dia yang bongsu , yang umur setahun tu bengkak biru, lebam, bila ditanya knp? Fiza jawab sambil senyum2 dan gosok2 dahi anaknya ..”Oooo…ni nyamuk gigit”. Sah lah anak- anak dia pun mmg mangsa tangan dia. Fiza bebas tanpa sebarang hukuman. Sampai bila benda ni nak berlarutan??sampai anak- anak orang lain jadi mangsa ???

Dapat je nombor mak Aira pada 18hb May akak terus hubungi dia dan sangat sangat terkejut kerana info mak aira kesan lebam tu mmg sama dgn anak-anak dia iaitu Adam dan Aira. Alasan juga adalah sama, JATUH SOFA , GADUH ANTARA BUDAK BUDAK,SAH SAH ANAK-ANAK KAMI KENA DERA!! RASA SESAK NAFAS MCM NAK PENGSAN, akak bagi anak akak pada PUAKA untuk menjaganya!! Pada esoknya 19hb May 2018 suami akak dan mak Aira terus buat report di IPD Shah Alam. Akak tak boleh pergi sebab Ryu masih dalam wad masa tu. 20hb May Ryu dari KPJ Selangor dipindahkan ke Hospital Shah Alam kerana kes polis mesti pada hospital kerajaan.

Pihak polis ada melawat ,ambil statement dan ambil gambar semua yang jadi mangsa tangan Fiza. Baby Aira dan abangnya Adam pun ditahan di wad yang sama untuk check up dan siasatan kerana takut terjadi nasib macam arwah anak akak, Yuki. Tetapi masalahnya menurut IO kes ini susah nak dibuktikan. Akak ni tak tahu nak kata apa masa tu, dah la pilu, putus harapan dibuatnya.

Akak pelik gak sebab orang dah jadi abu pun boleh dikesan pembunuhnya, yang dalam tong drum pun lagi boleh dicari. Mungkin kes ni tak high profile kut.Ye lah, sapa lah akak ni kan???? Tapi masa tu akak tawakal je dulu, biar anak akak yang sorang ni, Ryu ni betul2 sihat, akak panjat turun naik mana-mana pejabat atau jabatan yang sudi dengar , hulur tangan dan tolong orang2 yang anak- anak senasib dengan akak.

Bila Ryu dah keluar wad ramai yang suruh viralkan, tapi akak dan suami mmg tengah sangat down. Memang rasa putus asa… sebabnya ibarat serah anak untuk DIKORBANKAN!! Harapkan baby sitter, Baby sitter BERPUAKA!!

Ryu pulak sampai sekarang terpaksa dirawat dan bawah treatment di klinik psikiatri Hospital Shah Alam… sebab asyik mengigau, tingkah laku tak normal, dan paling sedih sekali dia asyik tanya ADIK MANA MOMMY!! ADIK MANA???!KENAPA MOMMY TINGGAL ADIK YUKI KAT HOSPITAL!!!BAGI BALIK ADIK YUKI!

Akak berusaha untuk move on ,nak nangis lepaskan rindu ingat kat Yuki, terpaksa tahan-tahan…takut Ryu nampak.Sbb Doc Pskiatri Ryu dah pesan…if mother not happy..Ryu boleh rasa. Sedangkan kita nak bagi Ryu sihat dari trauma yang dia tengah alami.

Nak dijadikan cerita (ALLAH MAHA KAYA) kami terjumpa seseorang yang mengenali Fiza ni.. ‘Fiza ni memang suka GONCANG BUDAK KAK, DIA PANAS BARAN, ANAK DIA PUN DIA GONCANG, DIA NI KAKI BOMOH, LAKI DIA PUN DIA BAGI MINUM AIR KENCING, ETC ETC’ Akak tanya dia, “Mana adik tau?”Dia ckp, ” Lar kak.. dia goncang anak dia yang baby tu depan kami. Supaya diam.Perasan tak kak, anak dia yang sulung tu tak boleh bercakap elok lagi,padahal dah umur Ryu. entah apa dia dah buat kat anak-anak dia . Anak orang lain lagi lah kak.Yang kes bagi laki dia minum air kencing tu dia sendiri yang cerita kat saya.Supaya laki dia tunduk kat dia.Sbb tu depan saya pun dia tengking tengking marah laki dia”

Lemah rasa satu badan bila Akak dengar citer ni. ALLAH saja yang tau…Menitik air mata terbayang kesakitan yang anak-anak dah alami akibat perbuatan Fiza….. SAH LAH FIZA NI MMG PERANGAI PUAKA DAN SUKA PUKUL BUDAK!

Bila akak gugel akak baru tau yang baby, bila digoncang tidak semuanya on da spot dapat kesannya, tetapi dalam tempoh masa beberapa hari atau bulan yang boleh menyebabkan kematian .

Orang macam Fiza ni tak boleh dibiarkan merayap dalam kelompok masyarakat. Patut diletakkan dalam penjara!! Genap 100hari Yuki meninggal , semua info pasal Fiza, siapa Fiza yang sebenar, semuanya datang dengan sendirinya.
Akak berharap dengan berkongsi apa yang akak dah alami ni, mendapat sokongan dan pertolongan dari netizen agar anak akak Yuki dapat PEMBELAAN dan KEADILAN.